Zastave Evropske unije i Vijetnama\nVijetnam je danas ratifikovao sporazum o slobodnoj trgovini sa Evropskom unijom koji će, kako se očekuje, podstaći proizvodni sektor i izvoz zemlje koja se se oporavlja od pada ekonomije izazvanog pandemijom korona virusa.\nPoslanici su odobrili sporazum pošto su se prvi put od početka pandemije sastali u Narodnoj skupštini. Ugovor je potpisan u Hanoju u junu prošle godine, a Evropski parlament ga je ratifikovao u februaru.\nKada stupi na snagu narednog meseca, EU će ukinuti 85 odsto carina na vijetnamsku robu, postepeno smanjujući ostatak u narednih sedam godina.\nVijetnam će ukinuti 49 odsto uvoznih carina na izvoz iz EU, a ostatak će postepeno ukidati u periodu od najviše 10 godina.\nPrimena sporazuma o slobodnoj trgovini između EU i Vijetnama " ne može da dođe u boljem trenutku za Vijetnam koji je na putu ekonomskog oporavka posle višemesečnog zatvaranja zbog COVID-19"', rekao je ekonomista Pam Či Lan, bivši savetnik nekoliko vijetnamskih premijera.\nVijetnamu je prioritet bilo javno zdravlje i bezbednost od trenutka kada je korona virus buknuo u Kini.\nZatvorio je granicu sa Kinom u januaru, a sa ostatkom sveta u februaru, i uveo strogi karantin koji je trajao do kraja aprila.\nOštre mere su doprinele da se u Vijetnamu zarazi samo nešto više od 300 ljudi, bez ijednog smrtng slučaja i bez novozaraženih skoro dva meseca, ali zato su ograničenja kretanja robe i ljudi pogodili proizvodni sektor.\nPandemija je otkrila nedostatke u proizvodnom sektoru, jer i ako su fabrike u Vijetnamu bile bezbedne za otvaranje, one nisu mogle da rade jer nabavljaju sirovine iz Kine, posebno za velike izvozne proizvode u tekstilnoj industriji, obući i elektronici.\n"Covid-19 je Vijetnamu dao tešku lekciju o zavisnosti od Kine. Takođe je pokazao da i druge zemlje, uključujući EU, trpe negativne posledice zbog prevelikog oslanjanja na Kinu u lancu proizvodnje, pa Specijalni trgovinski sporazum sa EU dolazi u pravo vreme kada su sve strane shvatile da treba da promene lanac snabdevanja i učine ga raznovrsnijim", rekao je Lan.\nPosle trenda preseljenja proizvodnje iz Kine u druge zemlje, ubrzanog prvo kinesko-američkim trgovinskim ratom, a zatim pandemijom, očekuje se da će sporazum povećati konkurentnost Vijetnama u privlačenju investitora.\nVijetnam je drugi najveći trgovinski partner EU u jugoistočnoj Aziji, sa trgovinskim prometom koji je prošle godine dostigao 56 milijardi dolara, saopštio je nacionalni zavod za statistiku.


Vremeplov (26. januar) – Kultura na DAR\nDvadeset šesti januar je 26. dan godine po gregorijanskom kalendaru. Do kraja godine ima još 339 dana (340 u prestupnim). Na današnji dan dogodilo se:\nU Beogradu izašao prvi broj „Nedeljnih informativnih novina” – NIN. Posle 26 brojeva NIN je zabranjen, septembra 1935. godine. Ponovo je počeo da izlazi 7. januara 1951. godine;\nIznad Čehoslovačke je, posle eksplozije podmetnute bombe, pao avion JAT-a “DC-9” na liniji Kopenhagen-Beograd. Poginulo je 26 putnika i članova posade, a preživela je jedino stjuardesa Vesna Vulović;\nUmro Ranko Petković, pravnik, predsednik Jugoslovenskog udruženja za međunarodno pravo, urednik časopisa „Međunarodna politika” (Bosanska Gradiška, 19.06.1926. – Beograd, 26.01.2000);\nTags: dvadeset, januar, na današnji dan, putujmo kroz istoriju, šesti, vremeplov\nPrevious Vremeplov (25. januar)\nNext Vremeplov (27. januar)


Sa samo 96 dinara ovim autom možete da pređete 452 km - Zanimljivosti o automobilima\nNova „Kija soul e“ ima dve verzije. Jedna sa manjom baterijom od 39,2 kilovat-časova koja ima domet od 276 kilometara i sa većom od 64 kilovat časova koja ima domet od 452 kilometra.\nKako pišu „Novosti“, računica je jasna: Ako punimo bateriju noću, na kućnoj utičnici, u takozvanoj nižoj tarifi, a trenutna je cena kilovat-časa 1,5 dinara, to znači da bi nas maksimalno dug put sa jednim punjenjem baterije od 452 kilometra koštao 96 dinara!\nPrethodni model „soula e“ smo isprobali u „realnom životu“ i potrošnja na 100 kilometara je iznosila oko jedan evro – kaže Milan Derbogosijan iz „Kije Srbija“ – Računali smo prosečnu cenu struje na obračunu na kraju meseca.\nI po toj „realnijoj“ računici rezultat koji „e-soul“ postiže je sjajan.\nDakle, na poslednjem računu za struju, u aprilu ove godine, Milana Derbogosijana, prosečna cena kilovat-časa je 6,70 dinara. To znači da bi punjenje nove „kije e soul“ (64 kilovat-časa) koštalo tačno 428,8 dinara i da bi sa tim novcem mogli da pređemo 452 kilometra ili 94,86 dinara na 100 pređenih kilometara!\nNova baterija je za 25 odsto efikasnija od stare i to pokazuje da nam je i prošla računica sa starim modelom, tačna – kaže Derbogosijan iako smo mi i dalje uporni i istrajni u nameri da naš auto punimo samo noću po najnižoj tarifi!\n„Kija“ je novi model ne samo unapredila po pitanju autonomije vozila već i po brojnim drugim parametrima. U ovoj, trećoj generaciji urbanog krosovera, „Kija“ je ugradila i novi „Uvo konekt“ telematik sistem, izmenila dizajn, tu su sada i LED svetla, mnogobrojni detalji koji su ne samo estetski unapredili ovaj model već su poboljšali i aerodinamiku.\nElektro-motor ima snagu od 204 KS sa maksimalnim obrtnim momentom od 395 nm. Ubrzanje od 0 do 100 km na čas je 7,9 sekundi. „Kija“ i na ovaj auto daje garanciju od 7 godina!\nNova „kija e soul“ bi trebalo da stigne na tržište Srbije sledeće godine. Poređenja radi, u Sloveniji ovaj model kođšta 42.000 evra. Slovenci daju subvenciju od šest, a mi od pet hiljada evra za kupovinu ovog vozila.\nVerovao navigaciji pa vozio niz stepenice\nEvropska unija kreira veliki plan za električne automobile


Nova kancelarija kuće Associated Press - Moj Enterijer – Kupatila, Nameštaj, Kuhinje, Garniture...\nOsnovana 1846.godine, The Associated Press (AP) je globalna novinska agencija koja je bazirana u Njujorku. TPG Architecture studio bio je angažovan za kreiranje njihovog novog sedišta, jer su se oni upravo preselili iz centralnog dela Menhetna, u četvorospratnicu u Brukfildu. Kako su se preselili preko puta Svetskog Trgovinskog Centra, oni su dobili priliku da se vrate svojim korenima, a dobili su i mogućnost da malo uštede, jer su smanjili svoj poslovni prostor za čak 40 procenata. Ovaj projekat im je dao priliku da revitalizuju svoje radno okuženje otvorenijim tipom kancelarija i saradničkim prostorima, kako bi se odgovorilo na radne navike koje se menjaju i inovativnu kulturu.\nTim koji radi u polju strategija i inovacija TPG Architecture studija, zajedno sa dizajnerima i Associated Press predstavnicima, osmislio je novi upravni proces, koji im je pomogao da konceptualizuju poslovni prostor orijentisan pre svega timskom radu. TPG studio radio je sa svojim klijentima na smanjenju broja i dimenzija privatnih kancelarija, stvarajući otvoreni dizajn, koji pre svega promoviše komunikaciju među kolegama. Oktagonalni prostor petog sprata je poput košnice ove novinske agencije, predstavljajući protok informacija prema uredničkom timu smeštenom u centralnom delu prostora. Kako bi se pojačao osećaj povezanosti i međusobne saradnje, ovaj deo dobio je stepenište inspirisano prenosom podataka, sa hiljadama visećih pločica, koje su poput mimikrije brojnih priča koje ova agencija proizvodi.\nAP ima brojne unikatne prostore, uključujući i studio za emitovanje koji je aktivan dvadeset četiri časa dnevno, sedam dana u nedelji, sobe sa zelenim platnima u kojima se kreiraju neverovatne reportaže, uredničke studije gde svaki snimak dobija finalno odobrenje pre nego što dospe u javnost, glavnu kontrolnu sobu za emitovanje i druge pomoćne prostore, centar podataka i arhivu fotografija u kojoj se kontrolišu temperatura i nivo vlažnosti.\nSama kancelarija nudi mešavinu formalnih i neformalnih saradničkih soba, kancelarija visoko pozicioniranih ljudi i sala za sastanke odbora. Njihov kafe služi kao prostor za više upotreba, poput sastanaka, opuštanja i relaksacije i glasačkih operacija. Takođe, u ovom delu se često okupljaju radnici koji u ležernoj atmosferi razmenjuju ideje, stavove i informacije, dolazeći tako do neverovatnih priča koje potom uzdrmaju čitav svet.\nTPG odeljak zadužen za grafike i brending pomogao je u dizajniranju zida koji je kreiran kao omaž novinarima Associated Press agencije koji su nastradali dok su obavljali svoj posao, dok je tu i galerija ispunjena sitnicama koje obeležavaju 170 godina dugu istoriju ove agencije i sva dostignuća za koja su dobili prestižnu Pulicerovu nagradu. Nove kancelarije ove agencije, možemo slobodno reći, reflektuju njihovo nasleđe, dok istovremeno teže ka boljoj budućnosti.\nPROČITAJTE SLEDEĆI TEKST: Apple prodavnica inspirisana bambusom


Saglasni ste da ćete koristiti ovaj sajt samo u zakonskim okvirima. Ne smijete koristi ovaj sajt za:\nslanje, objavljivanje ili korišćenje materijala koji su agresivni, uvredljivi, klevetnički, nedolični, nepristojni, prijeteći ili nezakoniti i koji krše autorska prava, povjerljivost, privatnost i druga prava.\nNe smijete zaobići niti pokušati da zaobiđete mjere bezbijednosti ili pokušati da izmijenite sadržaj sajta osim ako to nije izričito dozvoljeno.\nZadržavamo pravo da isključimo određene korisnike sa servisa kao i podatke o njima ukoliko zloupotrebljavaju sajt (što podrazumijeva prije svega hakerisanje, prevare ili širenje računarskih virusa). Takođe možemo napraviti izmjene servisa bez prethodnog upozorenja, a ovo može podrazumijevati i uklanjanje servisa u bilo koje vrijeme.\nZvanični sajt ASKVA-e može da sadrži linkove ka drugim sajtovima. Linkovani sajtovi nisu pod kontrolom ASKVA-e i ASKVA nije odgovorna za njihov sadržaj (uključujući, bez ograničenja, sve linkove koje sadrži linkovani sajt ili sve izmjene i unošenja novih verzija linkovanih sajtova). ASKVA nije odgovorna za za bilo koji oblik prenosa primljenog sadržaja sa drugog linkovanog sajta. ASKVA obezbjeđuje ove linkove korisnicima samo kao pogodnost, tako da postavljanje ovih linkova na zvaničnom sajtu ASKVA-e ne podrazumijeva udruživanja ASKVA-e sa njihovim operaterima.\nMožete pogledati, kopirati ili odštampati strane sa ovog sajta isključivo za lične, nekomercijalne svrhe. U suprotnom ne možete koristiti, modifikovati, kopirati, štampati, prikazati, reprodukovati, distribuirati ili objavljivati informacije sa ovog sajta bez izričite dozvole administratora. Administrator može bilo kad, bez prethodne najave, da napravi izmjene na sajtu.\nInformacije na ovom sajtu mogu da sadrže tehničke ili tipografske greške. Informacije mogu biti promijenjene ili ažurirane bez prethodne najave.\nZvanični sajt ASKVA-e zadržava pravo da sakuplja slijedeće informacije o svojim korisnicima:\nadresa (takođe poznata kao URL adresa) sa koje je klikom pristupljeno na link za pristup sajtu ASKVA-e.\nU cilju sigurnosti sajta, sav saobraćaj na mreži se prati kako bi se identifikovali neovlašćeni pokušaji postavljanja ili promjene informacija kao i pokušaji kriminalnih aktivnosti. Navigacijske informacije mogu da se koriste za dobijanje podatka u istragama lica ovlašćenih za sprovođenje zakona i na osnovu zahtjeva pravnog postupka.\nŠtaviše, da bi se od neovlašćene upotrebe zaštitio zvanični sajt ASKVA-e i računarski sistem koji podržava sajt i da bi se osiguralo njegovo pravilno funkcionisanje, pristup pojedinaca ovom sajtu i računarskom sistemu se prati i evidentira od strane ovlašćenog osoblja. Svako ko koristi ovaj sajt i računarski sistem koji podržava sajt, izričito pristaje na ovakvo nadgledanje i ukoliko ono pokaže zloupotrebu ili kriminalne radnje, može se iskoristiti za prijavu nadležnim organima. Neovlašćeni pokušaji da se postavi ili promijeni sadržaj sajta, ili se na drugi način prouzrokuje šteta na sajtu ili računarskom sistemu, su strogo zabranjeni i kažnjivi zakonom.\nZvanični sajt ASKVA-e je javni servis. Ovaj sajt je dinamičan i vremenom će se mijenjati bez prethodne najave. Korisnici ovog sajta su stoga u potpunosti odgovorni za provjeru tačnosti, potpunosti i podobnosti sadržaja koji se na njemu nalaze.


Privrednici mogu da računaju na podršku Privredne komore i zajednice opština – Bankar.me\nPredsjednik Privredne komore Crne GoreVlastimir Golubović i predsjednik Upravnog odbora Zajednice opština Dušan Raičević potpisali su danas Sporazum o saradnji, čiji je cilj unapređenje poslovnog ambijenta i podsticaj rješavanju drugih otvorenih ekonomskih pitanja u našim opštinama. Predmet saradnje biće i zaštita konkurencije, priprema zajedničkih projekata, sprovođenje analiza i istraživanja, izdavanje publikacija i priručnika, organizacija okruglih stolova i stručnih skupova na važne ekonomske teme, saopšteno je iz Privredne komore.\nGolubović je ukazao da je saradnja sa lokalnim samoupravama bila intenzivna i sadržajna i u prethodnom periodu, a da se dana formalizuje potpisivanjem Sporazuma.\n“Cilj nam je da udružimo naše potencijale i doprinesemo boljem poslovnom ambijentu‚ stvarajući pretpostavke za što brži izazak iz zdravstvene i ekonomske krize koja je ostavila nesagledive posljedice.\nBrži ekonomski razvoj, privlačenje investicija i podrška domaćoj proizvodnji, naročito u sektorima gdje imamo komparativne prednosti, najbolji su odgovor na krizu”, rekao je Golubović.\nKako je dodao, ako uspiju da valorizuju domaće resurse biće u prilici da vrate stope ekonomskog rasta koje su imali prije krize. Golubović je najavio da će jedna od prvih zajedničkih aktivnosti sa Zajednicom\nopština biti priprema brošure „Crna Gora vaš partner”, gdje će zainteresovani subjekti imati na jednom mjestu pregled pogodnosti za ulaganja na lokalnom nivou.\nRaičević je ocijenio da zaključenje sporazuma sa Privrednom komorom doprinosi zajedničkom stvaranju ambijenta koji će biti povoljan za razvoj biznisa i obavljanje privrednih aktivnosti.\nRaičević je istakao dobru saradnju sa Privrednom komorom kroz program sertifikacije opština sa povoljnim poslovnim okruženjem u jugoistočnoj Evropi – BFC SEE.\n“Radi se o standardu koji je interes i cilj svih lokalnih samouprava. Tendencija je da lokalne samouprave kroz aplikaciju nastave da nastave da prilagođavaju lokalne propise važne za poslovanje, da bi smo time\nobezbijedili ambijent koji će biti mnogo povoljniji za razvoj biznisa”, naglasio je Raičević.\nOn je podsjetio da su se lokalne samouprave u prethodnom periodu fokusirale i na kreiranje paketa mjera podrške lokalnoj privredi koja je pogođena posljedicama pandemije.\n“Dodao je da je veliko zadovoljstvo što ćemo na tom putu imati direktnu podršku Privredne komore.\nPotpisivanju su prisustvovali potpredsjednici Privredne komore Nina Drakić i Danilo Gvozdenović, generalni sekretari asocijacija Mitar Bajčeta i Refik Bojadžić, te pomoćnik generalnog sekretara Zajednice opština Saša Šćekić.\nPrevious Stijović: Krediti odobravani bez zahtjeva i na zahtjev pisan olovkom\nSljedeći Prijavite se za besplatnu onlajn „Digitalnu akademiju: IKT alati i digitalne platforme za mala i srednja preduzeća u turizmu“


NAJVEĆA ZGRADA U SRBIJI: KAO U KOŠNICI - OVDE ŽIVI 3.500 LjUDI :: Semberija INFO ::\nNAJVEĆA ZGRADA U SRBIJI: KAO U KOŠNICI - OVDE ŽIVI 3.500 LjUDI\nU novobeogradskom Bloku 21 nalazi se najveća zgrada u Srbiji u kojoj živi oko 3.500 ljudi, a u koju bi se smestilo stanovništvo Crne Trave i Trgovišta zajedno...\nTu bi mogao da se smesti i veliki deo žitelja Golupca, Iriga, Čoke, Nove Crnje, Kosjerića, Osečine, Babušnice ili Bojnika.\nLamele poređane kao devet domina čine tu zgradu jedinstvenom po veličini, ali i po činjenici da ima 62 ulaza na četiri različite adrese - raspoređene izmedu bulevara Mihajla Pupina i Zorana Đindića, te ulica Milentija Popovića i Antifašističke borbe, objašnjava glavni gradski urbanista Marko Stojčić.\nIzgrađena je, kako dodaje, pod uticajem trenda koji je pokrenuo jedan od najvećih svetskih arhitekata 20. veka Le Korbijzje, a u istoriji arhitekture nazvanim brutalizam.\n"U Marseju je početkom 1952. godine počela izgradnja zgrade za oko 1.600 ljudi. Le Korbizje joj je dao ime 'mašina za ljude'. Bila je ideja da stanari sve potrebe zadovolje u zgradi - da imaju mesto za nabavku, rekreaciju, vrtić, na krovu je bila trim staza ...", rekao je Stojčić za Tanjug i dodao da se kasnije trend proširio i na Beograd.\nPrema rečima Stojčića, najsličniji tom objektu u Marseju mogle bi biti "Televizorke" u bloku 28 od kojih je jedna pored auto-puta a druga do ulice Milutina Milankovića.\nNaziv su, kaže, dobile po prozorima koje podsecaju na stare televizore prikačene na fasadu.\n"Ti prozori, koji izgledaju malo, su i te kako veliki", dodao je urbanista i dodao da su Televizorke projektovane poput onih u Marseju za veliki broj ljudi, ali se taj trend pokazao kao manje održiv i od njega se odustalo 80-ih godina.\n"Teško ih je održavati, a danas imamo i problem - nema dovoljno parking mesta, jer tada nisu važili parametri kao i danas - 1,1 parking mesto po stanu", rekao je on.\nMnogi se sećaju i da je supruga Josipa Broza Tita Jovanka otvorila školu u koju su išla deca iz te zgrade, a koja se danas zove "Jovan Dučić".\nZgrada u Bloku 21, u neposrednoj blizini "Šest kaplara", Hajata i Centra Sava je zajedno sa Mamuticom, izgrađenom u Zagrebu 1974. godine, a u kojoj u 1.169 stanova živi oko 5.000 ljudi, jedna od njavećih u regionu.


Novi CDMA telefoni za stanovnike naselja Ripanj Novi CDMA telefoni za stanovnike naselja Ripanj – Personal magazin\nNovi CDMA telefoni za stanovnike naselja Ripanj\nMeštani Ripnja dobili su 1650 telefona preko CDMA tehnologije – tehnologije bežičnog fiksnog pristupa. Telefone su delili generalni direktor Telekoma Srbija Branko Radujko i gradonačelnik Beograda Dragan Đilas koji su…\nMeštani Ripnja dobili su 1650 telefona preko CDMA tehnologije – tehnologije bežičnog fiksnog pristupa.\nTelefone su delili generalni direktor Telekoma Srbija Branko Radujko i gradonačelnik Beograda Dragan Đilas koji su ovom prilikom iskazali zadovoljstvo što je rešen problem naših sugrađana.\n„Posebnim trudom inženjera Telekoma uspeli smo da pokrijemo ripanjsko naselje Kolonija, koje zbog složene konfiguracije terena nije moglo da se priključi na fiksnu telefoniju, i uz pomoć novih tehnologija omogućimo da i ove porodice dobiju telefonski signal“ – istakao je ovom prilikom Branko Radujko.\nGradonačelnik Đilas je rekao da iako ovakvi projekti za „Telekom” nisu preterano isplativi, oni predstavljaju veliki uspeh u smislu društvene odgovornosti ove kompanije.\nU ovom trenutku telefonski signal preko CDMA tehnologije u Srbiji ima oko 54 000 korisnika. U Beogradu je u proteklih godinu i po dana oko 13 000 pretplatnika dobilo bežične fiksne telefone, u kome je najveći broj pretplatnika u naseljima Altina – 900, Vrčin – 920, Ledine – 860, Stepojevac i okolina – 710, Barajevo i Vranić – 770, Surčin – 750 i Dobanovci – 580.\nCDMA tehnoligija je tehnologija bežičnog fiksnog pristupa koja omogućava javnu govornu uslugu, odnosno uslugu fiksne telefonije i umereno kvalitetan pristup Internetu. Ona je namenjena ruralnim područjima u kojima nije moguće ili je neisplativo polaganje telefonskih kablova.\nNovi CDMA telefoni za stanovnike naselja Ripanj was last modified: December 4th, 2009 by Redakcija\nBranko RadujkoCDMADragan ĐilasRipanj\nMDS na Telfor 2009 forumu\nČetiri firme se nadmeću za licencu za drugog fiksnog operatera


Izvor: Radio 021, 25.Feb.2020, 21:04 (ažurirano 02.Apr.2020.)\nU toku današnjeg dana kod šest osoba se sumnjalo na potencijalno prisustvo virusa korona i kod njih je utvrđeno da nemaju taj virus, kaže Kisić Tepavčevićeva.\nGovoreći o analizama, istakla je da se one čekaju dva do tri sata. "Tako da se u toku današnjeg dana kod šest osoba sumnjalo na potencijalno prisustvo koronavirusa >> Pročitaj celu vest na sajtu Radio 021 << i kod njih je utvrđeno da nemaju koronavirus", kaže ona.\n"Napominjem da nijedna osoba koja je u Srbiji nema virus korona", istakla je Kisić Tepavčevićeva.\nInstitut "Batut" je podigao stepen rizika na pojavu koronavirusa na umeren.\nObjašnjavajući šta to znači, zamenica direktora Instituta "Batut" rekla je da imamo žarišne transmisije i van prodručja Kine - to su područja Južne Koreje, Japana, Singapura, Japana, Irana i Italije.\n"Samim tim što se koronavirus nalazi bliže zemljama sa kojima se direktno graničimo, i stepen unosa rizika je veći nego kada je bio na području Kine", rekla je Kisić Tepavčevićeva.\nKaže da su sve jasnije karakteristike virusa korona, izvesno je da je njegov dominantan put prenosa kapljični - to je najjednostavniji put prenosa. "Osoba koja je inficirana može da u okolinu izlučuje virus kašljanjem, kijanjem, ali i pričanjem, pa i disanjem. To je najjednostavniji put prenosa, praktično nikakve opšte mere ne mogu da budu apsolutna zaštita od virusa ukoliko nema vakcine", istakla je ona.\nUkazuje da se virus malih boginja prenosi kapljičnim putem, njegova zaraznost je mnogo veća nego što je to slučaj sa virusom korona.\n"Osoba koja ima male boginje može da zarazi 10 do 15 drugih osetljivih osoba, a kod koronavirusa je taj stepen zaraznosti procenjen tako da jedna osoba može da zarazi dve do tri osobe - što je slučaj i sa gripom", rekla je doktorka.\nNa Infektivno odeljenje Opšte bolnice "Dr Laza K. Lazarević" u Šapcu smešten je danas pacijent zbog sumnje na virus korona. Kako je potvrđeno za RTS u epidemiološkoj službi Zavoda za javno zdravlje, reč je o muškarcu starom 22 godine koji je dva meseca poslovno boravio u Milanu u Italiji, a u Šabac je stigao sa visokom temperaturom.\nPrethodno je hospitalizovan pacijent koji je boravio u Tajlandu, a kao i povratnik iz Milana nije respiratorno ugrožen, već ima simptome gripa. Oni su smešteni u propisno opremljenim izolacionim jedinicama, isključivo prema proceduri i uputstvima Instituta za javno zdravlje Srbije "Dr Milan Jovanović Batut".\nInfektivnoj klinici Univerzitsko kliničko bolničkog centra Kosova danas su prijavljena tri navodna slučaja korona virusa, prenosi Koha. Jedan je 69-godišnji građanin koji nije kosovski državljanin, 69 godina, a boravio je u Italiji, i dva druga kosovska državljana, stara 25 i 23 godine, koji su danas došli iz Italije.\nNezavisne Novine: Posebne mjere na bh. granicama za putnike iz četiri države\nRTS: Svi testirani na koronavirus u Srbiji negativni\nRadio Slobodna Evropa: Batut podigao stepen rizika od pojave korona virusa u Srbiji na umeren


Večiti derbi između Partizana i Crvene zvezde (1:1) podigao je dosta prašine, pogotovo kada je reč o pogotku koji su postigli crveno-beli, a u svemu tome će ovog utorka govoriti golman crno-belih Vladimir Stojokvić gostovanjem na jednoj televiziji sa nacionalnom frekvencijom.\nReprezentativni čuvar mreže je po završetku utakmice rekao da ga je sramota što je Srbin i da će se odreći srpskog pasoša. Ipak, dan kasnije čelni ljudi kluba iz Humske su rekli da je to bila ishitrena reakcija.\nPodsetimo, Partizan je poveo protiv Zvezde golom Rikarda Gomeša, dok je aktuleni prvak Srbije izjednačio pogotkom Ričmonda Boaćija o kome se i dalje priča.\nO svemu tome, Stojković će ovog utorka od 22.15 govoriti u emisiji Ognjena Amidžića, što je on najavio u ponedeljak uveče, pred ponoć, na Tviteru.


Насловна Инфо Србија Stekli se uslovi za odjavu epidemije malih boginja\nStekli su se uslovi za odjavu epidemije malih boginja na teritoriji Srbije s obzirom da je prošao dvostruki maksimalni inkubacioni period za infekciju virusom malih boginja, saopštio je danas Institut za javno zdravlje „Dr Milan Jovanović Batut“.\nNizak stepen kolektivnog imuniteta prema virusu malih boginja i velika kontagi-oznost ovog prouzrokovača su doveli do brzog širenja virusa na teritoriji cele zemlje. Naime, obuhvat MMR vakcinacijom u drugoj godini života je na početku epidemije na nivou cele zemlje bio 81 odsto, dok je u najvećim gradovima (Beograd, Niš) bio ispod 70 odsto.\nOd početka oktobra 2017. godine, zaključno sa 27. avgustom 2019. godine na teritoriji Republike Srbije, uključujući i teritoriju nadležnosti Zavoda za javno zdravlje Kosovska Mitrovica, registrovano je ukupno 5.798 slučajeva malih boginja i 15 smrtnih ishoda koji se mogu dovesti u vezu sa ovom infekcijom.\n„Batutu“ navodi da je intenzivna kampanja o značaju imunizacije koja je u prethodnom periodu sprovedena u našoj zemlji dovela je do povećanja nivoa svesti o efikasnosti ove preventivne mere u svim populacionim grupama.\nПретходни текст: U Bačkoj Palanci plaćanje komunalnih dugova na rate (VIDEO)\nСледећи текстKoliko će roditelji u opštini Bačka Palanka plaćati vrtić ove godine?


U Ledenoj dvorani hale Pionir u Beogradu, AMSS je i ove godine organizovao dvodnevno državno takmičenje Šta znaš o saobraćaju\n27. May 0\nTradicionalno nadmetanje učenika u poznavanju saobraćajnih propisa i veštini vožnje bicikala počelo je u petak teoriјskim testom, u Domu učenika Srednje železničke škole, a nastavljeno je u subotu na poligonu spretnosti i praktičnog ponašanja koji simulira saobraćajne situacije iz svakodnevnog života.\nNajuspešnijim učesnicima vredne nagrade i priznanja uručili su domaćini takmičenja predsednik AMSS Mirko Butulija i generalni sekretar Predrag Đurđev, kao i direktor policije MUP-a Vladimir Rebić. Predsednik AMSS Mirko Butulija je dodelio nagrade najboljim ekipama i čestitao najuspešnijim osnovcima, zahvalivši se svima koji su učestvovali u realizaciji, a posebno nastavnicima i Društvu nastavnika tehnčkog obrazovanja.\n-Ovo jedinstveno takmičenje, pored takmičarskog ima edukativni karakter, i ponosni smo na to što je u proteklih 49 godina kroz projekat Šta znaš o saobraćaju preko deset miliona dece edukovano o saobraćajnoj kulturi. Samo ove godine kroz takmičenje je prošlo 300. 000 đaka koji su stekli nova znanja o bezbednosnom ponašanju u saobraćaju. Hvala svim nastavnicima koji su svojim predanim radom ostvarili ciljeve ovog takmičenja, zajedno sa svojih stotinu učenika koji su se borili danas za titule prvaka kao najbolji u svojim okruzima.\n-Vi ste naši najveći promoteri bezbednog učestvovanja u saobraćaju. AMSS će naći model podrške tom predanom radu i nagraditi sve nastavnike i takmičare koji su se plasirali na republičko takmičenje u saradnji sa drugim društveno odogovorim kompanijama koje će se verujemo odazvati našem pozivu! Učenicima koji su danas znanjem i veštinama obezbedili plasman na predstojeće Evropsko prvenstvo, želim da se i ove godine vrate u Srbiju kao Evropski prvaci - poručio je još na proglašenju Mirko Butulija.\nDirektor policije MUP-a RS Vladimir Rebić dodelio je nagrade najbolje plasiranim na republičkom takmičenju, koji će činiti reprezentaciju Srbije na predstojećem Evropskom prvenstvu Međunarodne automobilske federacije (FIA), u Budumpešti.\n-Sa radošću podržavam sve aktivnosti koje AMSS tokom godine organizuje u akciji Šta znaš o saobraćaju, kao i sve one aktivnosti koje se uz podršku MUP-a RS sprovode u okviru edukacije o bezbednom učešću u saobraćaju - rekao je Rebić.\nOn je na kraju obraćanja čestitao Auto-moto savezu na organizaciji i posebno se zahvalio deci učesnicima takmičenja. ŠZOS je najstarije i najmasovnije učeničko takmičenje u Srbiji i zvanično je takmičenje Ministarstva prosvete, nauke i tehnološkog razvoja i ove godine organizovano je širom Srbije uz podršku Društva nastavnika tehničkog obrazovanja, Ministarstva unutrašnjih poslova, škola i sponzora. Sami učesnici i nastavnici stoje iza ocene AMSS-a da je nacionalno finale i ove godine prošlo uspešno i da je odlično organizovano.\nPosle uspešno realizovanog nacionalnog finala, AMSS preuzima i pripremu reprezentacije za nastup u Evropi krajem septembra u Mađarskoj. Četvoročlana ekipa, dve devojčice i dva dečaka koji su se danas pokazali kao najuspešniji, Nina Polić, Nevena Dragićević, Ilija Mrkšić i Konstantin Nićetin, predstavljaće Srbiju na ovom takmičenju, gde će u jakoj konkurenciji vršnjaka iz čitave Evrope, i četvrti put pokušati da osvoji titulu šampiona.


Srbija postigla dogovor sa MMF-om! : Nadlanu.com\nObjavljeno 20. nov 2014. / 13:06:13\nOn je rekao da je stoga ovo važan dan za našu zemlju jer je donet ekonomski plan koji će podržati ceo svet.\nBez tog ekonomskog plana naše političke deklaracije ne bi značile ništa, rekao je Vučić nakon razgovora sa komesarom Evropske unije za politiku susedstva i pregovore o proširenju Hohanesom Hanom.\nPremijer je rekao da je važna tema njihovih razgovora bila sprovođenje ozbiljnih reforma u Srbiji.\n"Mi želimo da budemo ekonomski konkurentna zemlja, ne neko ko će da traži da dostigne zemlje EU, već zemlja koja će da zarađuje i obezbeđuje dobar život svojim građanima. Za to će nam trebati neko vreme", rekao je premijer i podsetio da MMF konstatuje da će to biti 2017, ali je ponovio da on misli da će to biti 2016.\nANA BRNABIĆ O PRVIH 100 DANA VLADE: Pokazali smo da Srbija…\nPremijer je sa Hanom razgovarao i otvaranju poglavlja sa EU, istakavši da želi da ona najteža budu otvorena na početku, a da je on lično spreman da radi više i odgovornije kako bi Srbija ispunila svoj strateški cilj, a to je priključenje EU.\n"Za sve što misle da je potrebno da uradimo da bismo unapredili naš demokratski pravni i poltiički sistem stojimo na raspolaganju", poručio je premijer podsetivši da je Srbija obavila veoma dobar posao na ekspertskom niovu, zašta je zahvalan ministarki Jadranki Joksimović i šefu pregovaračkog tima Tanji Miščević.\n"Srbija je na evropskom putu, kao što sam rekao to je naš strateški cilj, kada biramo tip društva, onda je to taj tip jer hoćemo da budemo uređena zemlja", naveo je premijer.\n"Od gospodina Hana možemo da očekujemo pomoć i podršku", kazao je premijer.


dr Aleksandar Popović (DSS): Boriću su za Srbiju iz koje ljudi neće odlaziti – NovostiDana.rs\nBudući predsednički kandidat Demokratske stranke Srbije (DSS) Aleksandar Popović izjavio je danas da će se boriti za drugačiju Srbiju, u kojoj će deca koja se sada radjaju jednog dana i živeti.\n„Izbornu kampanju počinjem ispred porodilišta u Beogradu, mesta gde nas svake godine plačem obraduje 65.000 novih mališana. Nažalost, zahvaljujući tragičnoj politici ove i predhodne vlasti svake godine iz Srbije ode 40.000 ljudi tražeći svoju sreću negde drugde“, rekao je Popović.\nKako se navodi u saopštenju DSS, Popović je rekao da će se boriti za Srbiju u kojoj će ta deca i živeti.\n„U ovoj kampanji se borimo za drugačiju Srbiju, Srbiju koja će biti slobodna, za Srbiju koja će biti pravedna, Srbiju u kojoj će svako imati besplatno obrazovanje, pravo da bude zdrav, pravo da od svog rada normalno živi“, rekao je Popović.\nKako se dodaje, slogan Popovićeve kampanje biće „Čovek pre svega“.


Predsednik Srbije Aleksandar Vučić nakon sastanka sa srpskim članom Predsedništva-Čuvamo mir!BiH Miloradom Dodikom\nPVO vs BORBENI AVIONI: U šta je bolje ulagati?\nŠta je Hil poručio Vučiću?￼\n25 Oktobra, 2021 25 Oktobra, 2021 admin\t0 Comments\nPredsednik Srbije Aleksandar Vučić nakon sastanka sa srpskim članom Predsedništva BiH Miloradom Dodikom poručio je da Beograd neće podržati sankcije protiv bilo koga u RS, te da neće biti blokada na Drini.\nVučić je naveo da je iz razgovora s Dodikom shvatio da ne postoji hir u RS da pravi probleme, već da su njihovi potezi reakcija na to što se pravo na korišćenje šuma u Srpskoj predaje u ruke Sarajevu. Takođe, da je Dodik spreman da razgovara ukoliko bi se taj problem rešio, što svakog lišava prava da kažu da je Srpska krivac, i sve uvodi u racionalan i pragmatičan pristup.\n– Razgovarali smo i o Vojsci Republike Srpske (Banjaluka je najavila ponovno formiranje), i ja sam preneo važne poruke ljudi iz sveta predsedniku Dodiku. Drago mi je što je izrazio spremnost da sasluša mišljenje drugih ljudi, i mislim da je važno da pokušamo da sačuvamo mir, ali i da pokažemo da nije RS nikakav izvor problema, već da smo svi u regionu spremni da razgovaramo – rekao je Vučić.\nPovodom eventualnih sankcija koje bi neko uveo protiv bilo koga u RS, Vučić je poručio da se Srbija neće tome pridružiti dok je on predsednik, niti će biti blokade na Drini.\nPita se Savet bezbednosti\n– Srbija će se tome apsolutno suprotstaviti i nećemo se ponašati u skladu sa bilo kakvim sankcijama. One bi dovele do uzavrele atmosfere i domino efekta koji ne bi ništa dobro doneo. Svi koji misle da sankcije rešavaju probleme zatvoriće sebi vrata u Beogradu i u Banjaluci – naglasio je Vučić.\nDodik je primetio da su mnogi “međunarodni prijatelji” veoma zainteresovani i zabrinuti u vezi sa skorašnjim odlučivanjem na Savetu bezbednosti oko statusa misije Altea u BiH (Eufor – Altea, misija evropskih vojnih snaga u BiH koja se definiše svake godine na sednici SB UN).\nŽelimo da razgovaramo\n– Današnje stanje je takvo da je Srpska u BiH razvlašćena od poljoprivrednog zemljišta i šuma, ali to nije urađeno prema Federaciji. Bošnjaci žele da ovladaju i sudskom vlašću i upravljaju političkim procesima u budućnosti. Odnosi u BiH kulminirali su do te mere da moraju da počnu da se rešavaju na pravi način ili ta zemlja neće uspeti da funkcioniše. Mi želimo da razgovaramo, da im ukažemo da je ozbiljno i da ne možemo da popustimo – rekao je Dodik.\nOn je dodao da sukobi nisu potrebni i da nije spreman da žrtvuje mir koji nema na ceni i alternativu. Međutim, Dodik je upozorio da se varaju svi koji misle da pretnjom rata navedu da im se preda Srpska.\n– Mi nemamo nameru da ulazimo u sukob, već da se politički borimo za naša prava zapisana u Ustavu, a ono što pripada BiH neće biti dirnuto – zaključio je Dodik.\nU intervjuu za nemački list “Špigel” Dodik je naglasio da RS ne namerava da se otcepi od BiH, već osigura svoju poziciju garantovanu Ustavom i Dejtonom.\n– U narednim danima ukinućemo zakone koje su nametnuli visoki predstavnici u RS i doneli svoje. Prema Ustavu, u nadležnost RS spadaju sve oblasti koje nisu izričito dodeljene BiH. To važi za oružane snage, pravosuđe, policiju, sve što je Srpskoj oduzeto – ukazao je Dodik i dodao da, uprkos pretnji iz Sarajeva, ne veruje u mogućnost novog sukoba.\nGasovod i put kao lek\nRazgovaralo se i o ekonomskim temama i projektima. Aleksandar Vučić je poručio da je važno da Sarajevo ubrza odluku o auto-putu do Srbije, jer bi to bilo lekovito za narode i ekonomske odnose.\n– Ne postoji normalan put preko Drine koji spaja Srbiju sa BiH. Kada uradimo auto-put Ruma-Šabac i brzu saobraćajnicu do Loznice i Malog Zvornika, dodatno ćemo povećati snagu i kontinuitet komunikacije sa BiH i RS – rekao je Vučić.\nPredsednik je preneo da je sa Dodikom razgovarao o pripremi zajedničke platforme za razgovor sa svim potencijalnim partnerima iz EU i Rusije o izgradnji kraka gasodova od Srbije do Banjaluke.\n– Jasno je koliko je Srbija sigurnija, uprkos teškoj energetskoj krizi u svetu, jer je izgradila gasovod. Produžetak do Banjaluke osnažio bi privredu RS – rekao je Vučić i dodao da se nada da će u Sarajevu razumeti da to nije pitanje geopolitike, već nasušne potrebe građana i privrede.\nLetovi sa Trebinja 2023.\nVučić je naveo da prve avione na novom aerodromu u Trebinju, koji gradi Srbija, očekuje već 2023. godine.\n– Obezbeđeno je 100 miliona evra za aerodrom i 35 miliona za infrastrukturu. To će podići celu Hercegovinu i približiti je Beogradu i svetskim centrima – rekao je Vučić.\nNuklearka za sigurnu budućnost\nVučić je s Dodikom razgovarao i o mogućim nestašicama struje u regionu. On je ponovio da je energetska situacija u svetu takva da preti velikom broju zemalja u regionu, njihovom ekonomskom opstanku i nameće pitanje hoće li moći da izdrže bez nestašice struje. U tom smislu, odgovornom smatra izjavu predsednice EK Ursule fon der Lajen da je važno da se insistira na gasu i nuklearkama.\n– Zato ću razgovarati sa mađarskim partnerima, jer Srbija može i ima interes da bude manjinski suvlasnik nuklearke koja se tamo gradi. Spremni smo da damo za pet, 10 ili 15 odsto, kako bismo uvećali našu snagu i osigurali energetsku bezbednost i građane, posebno zbog snaženja naše privredne aktivnosti – rekao je Vučić.\nOn je dodao da je sa mađarskim premijerom Viktorom Orbanom već razgovarao o izgradnji nuklearne elektrane u Pakšuu.\nIzvor: Ekipa Vesti\n← VRAĆA NAM SE KOŠAVA! Detaljna prognoza do kraja meseca – meteorolog otkrio kada možemo da očekujemo kišu\nPREDSEDNIK SRBIJE SA AMBASADORKOM UJEDINJENOG KRALJEVSTVA: Razgovarali o daljem jačanju bilateralnih i ekonomskih odnosa →\n6 Septembra, 2021 6 Septembra, 2021 admin\t0\nSA SVETE GORE: Predsednik Vučić iz Hilandara čestitao Božić!\n7 Januara, 2021 7 Januara, 2021 admin\t0\nBenzema i Mbape za preokret, Francuskoj trofej Lige nacija\n11 Oktobra, 2021 11 Oktobra, 2021 admin\t0


Sezona za teniserke počinje 5. januara - MaxBet Sport\nSezona za teniserke počinje 5. januara\nNova WTA sezona počeće 5. januara turnirom u Abu Dabiju, saopštila je Ženska teniska asocijacija. Kvalifikacije za Australijan open održaće se od 10. do 13. januara u Dubaiju, ne u Melburnu, gde će se igrati prvi grend slem turnir u sezoni.\nSERIJA A: Od 20:45 igraju Parma – Juventus, a u kladionici MaxBet je kvota na pobedu gostiju 1.40.\nIgrači i njihova pratnja će potom otputovati u Australiju gde će morati da provedu dve nedelje u karantinu zbog koronavirusa. Dva pripremna turnira za Australijan open održaće se istovremeno u Melburnu, od 31. januara do 7. februara.\nPredsednik WTA Stiv Sajmon rekao je u petak da će turniri biti održani u okruženju koje zdravlje i bezbednost stavlja na prvo mesto. Australijan open, koji se obično igra u drugoj polovini januara, sledeće godine će početi 8. februara.


Vučić: Zasad obezbedili 1,8 miliona vakcina, najverovatnije Fajzerove | 013 info\nVučić: Zasad obezbedili 1,8 miliona vakcina, najverovatnije Fajzerove\nTanjug\tČet, 12/11/2020 - 11:05\nPredsednik Srbije Aleksandar Vučić izjavio je danas da je preko covax sistema obezbeđeno 1,8 miliona doza vakcine protiv korone, najverovatnije Fajzerove, kao i da ćemo pre kraja decembra imati prve vakcine u zemlji.\n"Krenuli smo u potragu za vakcinama, da na najbrži mogući način nabavimo najbezbednije vakcine za građane, da prvo umanjimo, a onda i potpuno prekinemo katastrofalne uticaje korone na život ljudi u Srbiji i na našu ekonomiju", rekao je Vučić u obraćanju javnosti.\n"Pokušaćemo do kraja januara da obezbedimo dovoljno za kompletan zdravstveni sektor, kao i za veći deo vojske i policije, koji su najviše na udaru, čime bismo im olakšali rad i zaštili zdravstveni sistem", rekao je Vučić.\nOdmah posle njih, vakcinu će primiti najugroženije grupe - ljudi koji imaju teške bolesti, i koji mogu lakše da stradaju, kao i oni najstariji, pa tek onda sredovečni i mlađi ljudi.\n"Pričalo se i o 'srpskom Bergamu'... Na kraju sve dođe na svoje i semafor je taj koji pokazuje rezultate rada, marljivog i hrabrog pristupa ljudi", rekao je Vučić i čestitao zdravstvenim radnicima, kriznom štabu, kao i građanima koji su se disciplinovano ponašali.\n"Pre kraja decembra imaćemo prve vakcine u zemlji, a verujemo da ćemo uspeti da obezbedimo dovoljno vakcina, jer to nije pitanje političkog opredeljenja, nego pitanje zdravlja", rekao je Vučić.


Veče Srpskih nedeljnih novina – Negovanje tradicije sećanja | Управа за сарадњу с дијаспором и Србима у региону\nHome>>>Vesti>>>Region>>>Veče Srpskih nedeljnih novina – Negovanje tradicije sećanja\nVeče Srpskih nedeljnih novina – Negovanje tradicije sećanja\n10. maj 2016.\tRegion, Vesti 17 Views\nU Srpskom kulturnom centru u Budimpešti, održano je tradicionalno veče Srpskih nedeljnih novina, glasila srpske zajednice u Mađarskoj, pod nazivom „Prolećna peštanska susretanja“. Manifestacija je posvećena negovanju sećanja na Milovana Vidakovića, prvog srpskog romanopisca i Teodora Pavlovića, osnivača i urednika Serbskih narodnih novina, koji je bio i sekretar Matice srpske tokom njenog poluvekovnog funkcionisanja u Pešti.\nPosetioce događaja kome su prisustvovali brojni čitaoci SNN-a, predstavnici drugih medija, školskih institucija, univerziteta, članovi i prijatelji redakcije i drugi poklonici srpske pisane reči, pozdravio je glavni i odgovorni urednik Srpskih nedeljnih novina dr Dragan Jakovljević, koji je i vodio program. On se zahvalio svima koji su svojim dolaskom podržali napore koje kroz svoje programe i akcije ulaže nevelika redakcija Srpskih nedeljnih novina, u cilju negovanja tradicije sećanja. Potom je ukratko podsetio na dvojicu stvaralaca koji su, svaki u svojoj oblasti stvaranja, ostavili snažan pečat na srpsku kulturu i pismenost početkom devetnaestog veka u tadašnjoj Ugarskoj. Dr Jakovljević se osvrnuo i na aktuelni trenutak srpskog nedeljnika u Mađarskoj, koji danas baštini tradiciju koju je započeo Teodor Pavlović.\nU programu je učestvovao i novinar Predrag Mandić, član redakcije srpskog nedeljnika, koji je posetiocima izneo svoja zanimljiva iskustva, stečena tokom dugogodišnjeg rada u SNN-u i ukratko predstavio društvenu i kulturnu scenu juga Mađarske, gde inače živi i odakle izveštava.\nO životnom putu, stvaralaštvu i značaju dela Milovana Vidakovića i Teodora Pavlovića govorio je književnik i gimnazijski profesor Dragomir Dujmov, koji u SNN-u uređuje rubriku za decu i mlade, odnosno oblast školstva. On je pri tom izneo niz zanimljivih i do sada malo poznatih detalja vezanih ne samo za dvojicu stvaralaca, već i za širu društvenu klimu koja je u njihovo vreme vladala među srpskim intelektualcima u Pešti.\nNa manifestaciji „Prolećna peštanska susretanja“ uručena su tradicionalna priznanja Srpskih nedeljnih novina. Pobednici konkursa za najbolju kratku priču na srpskom jeziku Dajani Petrović iz Brankovine kod Valjeva uručena je nagrada „Milovan Vidaković“, a urednici Programa za dijasporu RTS-a i kanala RTS-3 dr Tatjani Ćitić, priznanje „Teodor Pavlović“, za rezultate postignute na polju informisanja Srba u rasejanju.\nSpecijalna gošća večeri, poznata književnica Vesna Kapor, održala je veoma nadahnutu besedu i ukazala na značaj akcija koje vode Srpske nedeljne novine, a zatim predstavila deo svog novijeg stvaralaštva. U programu su učestvovali i interpretatorka etno pesama iz Mađarske Branka Bašić i duo „Lira poetika“, koji takođe neguje duhovnu muziku.\nDetaljnije u štampanom izdanju Srpskih nedeljnih novina…\nIzvor: Srpske nedeljne novine Budimpešta\nPrevious Prosvjetina snaga reči\nNext Mileva Marić u Srpskom vrtu u Americi


Patrijarh Irinej: Srbija želi u EU, ali ne bez svog Kosova - mojKontakt portal - Radio Televizija Kontakt\n„Mi se ne možemo odreći svoga Kosova i to vlada Srbije, koja se ovih dana formira, mora da ima na umu, jer mi hoćemo u EU, ali sa našim Kosovom“, rekao je patrijarh Irinej.\nNJegova svetost je na svečanosti povodom 199 godina od početka Drugog srpskog ustanka protiv Turaka i stvaranja moderne srpske države poručio da je ono „što je čovjek bez duše i srca, to je Srbija bez Kosova“.\nMinistar prosvjete, nauke i tehnološkog razvoja Srbije Tomislav Jovanović pozvao je mlade širom svijeta da se vrate u Srbiju i doprinesu njenom daljem razvoju.\nOn je poručio da se iz Takova upućuje poziv na istorijsko pomirenje protivnika i naglasio da je savremena Srbija opredijeljena za mir, demokratiju i zajednički razvoj.\nVijence u memorijalnom kompleksu u Takovu kod Gornjeg Milanovca položili su predstavnici Vlade i Vojske Srbije, opštine Gornji Milanovac, udruženja za očuvanje tradicije i građani.\nU Takovu se nalazi memorijalni kompleks posvećem događajima iz 1815. godine, kada je Miloš Obrenović, nakon bogosluženja u crkvi-brvnari na praznik Cvijeti, pozvao okupljene ugledne Srbe da ponovo uzmu oružje u ruke i nastave borbu započetu 1804. godine pod Karađorđem.\nTime je počeo znameniti Drugi srpski ustanak, koji je vodio konačnom kraju turske vlasti na ovim prostorima. Poslije dvomjesečnih borbi, Turci su se zadržali samo u Beogradu i u nekoliko utvrđenih gradova.\nVještim diplomatskim pregovorima, Miloš Obrenović je do kraja 1815. godine zaključio usmeni mir sa Marašli Ali-pašom, po kojem je priznat za vrhovnog srpskog kneza.\nOn je, mirnim putem, 15 godina postepeno izgrađivao autonomni položaj Srbije u okviru tuskog carstva i svoju vlast u Srbiji, da bi Hatišerifom od 1830. godine Srbiji bila priznata autonomija.\nU okviru kompleksa, pored crkve-brvnare, nalazi se i muzejska postavka koja je smještena u spomen-školi, dar kralja Aleksandra Obrenovića, kao i monumentalni spomenik, koji prikazuje kneza Miloša u polaganju zakletve pred ustaničkim vođama.


Ovo je spisak automobila koje nećete više moći da vozite - RTV Santos\nOvo je spisak automobila koje nećete više moći da vozite\nVozači u Srbiji uskoro neće moći da kupuju iz inostranstva polovnjake starije od 10 godina, ali i vozila sa euro 3 motorima…\n„Sve smo bogatiji, sve je više automobila i sve je više isparenja. Zato sam razgovarao sa Semom Fabricijom iz Evropske unije, da pokrenemo novi zeleni plan, da zabranimo automobile koji imaju euro 3 motore. Videćemo šta još možemo da uradimo kako bismo zaštitili vazduh u našim gradovima“, rekao je predsednik.\nTo praktično znači da neće moći da se uvoze četvorotočkaši koji se najviše nabavljaju preko granice kao što su, recimo, golf „četvorka“ ili „petica“, fijat punto, pežo 307, reno megan ili citroen C4.\nSledećeUdes na putu Zrenjanin – Novi Sad, saobraćaj se odvija usporeno


ZAKON O PRIVREMENOM UREĐIVANJU NAČINA ISPLATE PENZIJA: Vojni penzioneri tvrde da je smanjenje penzija neustavno i nemoralno. Traže izmenu Zakona, te vraćanje penzija\nUdruženje sindikata penzionisanih vojnih lica Srbije pozvalo je Vladu da prestane da primenjuje zakone na osnovu kojih su pre tri godine smanjene penzije, s obzirom da je ta odluka pravdana potrebom za fiskalnom konsolidacijom, a da se sada najviši predstavnici države hvale da su uspeli da u zemlji povrate finansijsku stabilnost.\nPredsednik tog udruženja Jovan Tamburić je rekao da je smanjenje penzija iz novembra 2014. godine bilo ne samo neustavno već i nemoralno i da iz svih nastupa predstavnika države može da se zaključi da je fiskalna konsolidacija ostvarena, zbog čega više nema potrebe da penzije budu umanjene.\nTamburić je ocenio da je cela ideja oko umanjenja penzija imala i skrivene motive, među kojima je umanjenje poverenja građana u Fond PIO, kako bi se sve više ljudi okrenulo privatnim fondovima, zatim reformu Fonda PIO u pravcu ukidanja državnih garancija za obaveze fonda i smanjenje obaveza poslodavcima na ime uplata doprinosa.\nNa konferenciji za novinare, Tamburić je predstavio kampanju tog udruženja pod nazivom "Da stavimo tačku na pljačku penzionera", koja za cilj ima izmene zakona kojima su umanjene penzije, vraćanje penzija ali i štete koja je nastala njihovim smanjivanjem.\nOn je rekao da je udruženje odlučno da, preko domaćih sudova, natera Ustavni sud Srbije da se ponovo izjasni o tom pitanju, da pokrene i Narodnu inicijativu ali da namerava da se, u slučaju potrebe, obrati za pomoć i sudu u Strazburu.\nEkonomista Milan Kovačević ocenio je da je u Srbiji u toku snažan proces rušenja institucija i da je urušavanje penzionog sistema samo jedan segment tog procesa, što je u potpunosti u suprotnosti sa zakonima koji regulišu tu materiju i koji predviđaju da su prava penzijsko-invalidskog osiguranja trajna i da ne zastarevaju, kao što to pojedini sudovi pokušavaju da odluče u pojedinačnim tužbama penzionera.\nEkonomista Dragan Radović je ocenio da je potreba za fiskalnom konsolidacijom samo izgovor za smanjenje penzija i dodao da se na penzionerima godišnje uštedi oko 200 miliona evra, što je značajno manja suma nego što bi moglo da se uštedi na drugim mestima.\nOn je, kao primer, naveo da država godišnje gubi oko milijardu evra zbog toga što nije u stanju da iskoreni rad na crno, da toleriše brojnim poslodavcima neuplaćivanje poreza i doprinosa dok se, prema njegovim rečima, samo švercom na carini godišnje godišnje iz budžeta izgubi oko 600 miliona evra.\nRadović je kao naročito veliki problem naveo i nefakturisanje potrošene električne energije na čemu se, na godišnjem nivou, izgubi oko milijardi evra, odnosno pet puta više nego što se uštedi na penzionerima.\nPredsednik Vojnog sindikata Srbije Novica Antić je rekao da država sa jedne strane smanjuje garantovana prava iz oblasti penzijskog osiguranja i produžava radni vek, dok sa druge strane pokušava da suzbije rad sindikata koji se iskreno bore za unapređenja prava radnika.\nAntić je rekao da je, zbog toga, neophodno objedinjavanje svih autentičnih sindikata, koji nisu spremni da ignorišu sve goru socijalnu sliku u Srbiji, u ozbiljan socijalni front koji će moći da odgovori na svakodnevna umanjenja prava zaposlenih i penzionera.\nIzvor: Vebsajt N1, 23.01.2018.


Pada poverenje u tradicionalne, raste u online medije - IndeksOnline.rs\nNaslovna Društvo Pada poverenje u tradicionalne, raste u online medije\nBEOGRAD – Mali je broj zemalja na svetu koji ima ovoliki broj medija, dok je sa druge strane mali broj zemalja sa ovako malo novca u medijskom biznisu, rekao je danas Srđan Bogosavljević iz agencije Stratedžik marketing predstavljajući istraživanje “Medijska scena Srbije 2019”.\nOn je na konferenciji “Prava mera medija 2.0”, na kojoj je predstavljena trenutna medijska scena Srbije, rekao i da je broj medija u Srbiji iznad mogućnosti tržišta, ilustrujući to podatkom da je u poslednjih 20 godina njihov broj porastao na 2.357 medijskih jedinica.\nIstovremeno, prihod od medijskog tržišta iznosi 440 miliona evra.\nTelevizija predstavlja glavni izvor informisanja građana, a online mediji postaju jednako značajan kanal komunikacije\nBogosavljević je izneo i podatak da je glavni izvor informisanja građana Srbije i dalje televizija, 82,6 odsto, zatim su to online izdanja sa 56 odsto, dok su društvene mreže na trećem mestu sa 40 odsto.\nOn je rekao da, prema istraživanju, pada poverenje u tradicionalne medije, a raste u onlajn i u društvene mreže, što je, pored Grčke, redak primer u Evropi.\nIzabela Branković, izvršna direktorka Asocijacije medija, koja je organizator konferencije, kazala je da su na konferenciji predstavljeni i tržište Srbije, trendovi i problemi u oblasti medijskih merenja, ali i modeli koji funkcionišu u Evropi, navedeno je u saopštenju.\nKristin M. Lord, predsednica IREX-a, američke razvojne organizacije koja u Srbiji sprovodi USAID-ov projekat “Jačanje okruženja za održivost medija”, kazala je da je njihova želja da zajedno sa timom iz Srbije doprinesu promenama koje će uticati na transparentnost i odgovornost aktera na srpskoj medijskoj sceni.\n“Smatramo da vesti treba da budu tačne, objektivne i omoguće da se čuju glasovi različitih pojedinaca. Ova želja je ambiciozna i ima ekonomske i političke izazove, koji su ponekad čak i neprijateljski. Međutim, verujemo da će medijski ambijent biti transparentniji ukoliko nezavisnim medijima omogućimo alate da priđu široj publici. Želimo da mediji, oglašivači i pre svega građani, osete boljitak na medijskom tržištu”, rekla je Lord.


Pismo Ministru spoljnih poslova Kube 2013 - Društvo srpsko-kubanskog prijateljstva Beograd\nPismo Ministru spoljnih poslova Kube\nSlobodni smo da Vam se obratimo sa par reči, iako znamo da komunikacija na relaciji, Ministarstvo spoljnih poslova Kube - Društvo srpsko-kubanskog prijateljstva Beograd, Srbija nije uobičajena i strogo po protoklu. To činimo podstaknuti završetkom diplomatske misije ambasadorke Republike Kube u Republici Srbiji, Njene Ekselencije, Mercedes Martinez Valdes, kao i velikom željom našeg Društva, osnovanog 2ooo. godine, da i ovim načinom, direktnim obraćanjem Vama, izrazimo naše veliko zadovoljstvo sa uspešnom saradnjom koju smo imali sa ambasadorom Vaše domovine tokom njenog mandata u Republici Srbiji. Njena energija bila je velika inspiracija i podstrek za realizaciju aktivnosti koje je naše Društvo ostvarivalo u saradnji sa ambasadom Republike Kube.\nAmbasadorka Martinez Valdes je Kubu približila srpskom narodu, više nego ikad, sa mnogobrojnim kulturnim manifestacijama, koncertima, tribinama, izložbama,... tako da se broj članstva udvostručio, danas na listi članova Društva imamo 702 člana. Kubanski patriotizam, jedinstvo, solidarnost, veselost, duh ambasadorka je proširila sa Kariba sve do Evrope, do prijateljske zemlje, naše domovine, Srbije.\nNema čoveka, omladinca, deteta u našoj domovini koji nisu želeli razgovarati sa ambasadorkom Mercedes na srpskom jeziku. Ova godine se navršava 70 godina od uspostavljanja diplomatskih odnosa dve zemlje, koje smo u saradnji sa ambasadom Republike Kube obeležili sa kulturnim manifestacijama.Sale kulturnih centara su bile pune pozitivne srpske i kubanske energije.\nKomunistička Partija, predsednik Josip Broz, Nataša Radulović, generalni sekretar, Srpski Komitet za oslobođenje Petorice kubanski heroja, predsednik Goran Petronijević, advokat, Društvo srpsko-kubanskog prijateljstva Beograd, potpredsednik Sveto Dobrijević, i Zorica Dobrijević Dabić, sekretar, zajedno su organizovali tribine o Petorici u 10 gradova Republike Srbije, skupljanje potpisa za Petoricu u centru Beograda, protestnu šetnju ispred ambasade SAD, deljenje žutih traka.\nGovornici na tribinama pored ambasadorke Mercedes Martinez Valdes su bili: Josip Broz predsednik Komunističke Partije, Nataša Radulovic, generalni sekretar, prof.dr Ljiljana Bogoeva Sedlar, predsednik Komiteta Goran Petronijevic, advokat, Igor Petrović, književnik i kubanski interbrigadista, Boris Malagurski, srpski reditelj, prof.dr. Mila Alečković Nikolic, Dragoslava Koprivica, srpska književnica, Ljiljana Bulatović Medić, publicista.\nPress konferencija je bila veoma posećena, i naišla je na veliki odjek u srpskoj javnosti. Govornici su bili: Emir Kusturica, čuveni srpski filmski reditelj, prof.dr. Oliver Antić, , danas je savetnik Predsednika Republike Srbije, prof.dr. Smilja Avramov, svetski priznati stručnjak za međunarodno pravo.\nKomunistička Partija i Društvo srpsko-kubanskog prijateljstva su pokrenuli akciju skupljanja potpisa da jedna ulica u Beogradu ponese ime kubanskog revolucionara Ernesta Che Guevare.\nDanas Društvo sarađuje sa Evropskim društvima solidarnosti sa Kubom, koje smo imali čast da i upoznamo na Evropskim kongresima solidarnosti sa Kubom u Sofiji, 2010. i Berlinu 2012. godine.\nPlaniramo učešće na Trećem svetskom samitu solidarnosti sa Kubom u Havani, oktobra 2014. godine, u želji da lično upoznate delegaciju iz Republike Srbije.\nU ime iskrenog prijateljstva, naše podrške kubanskoj revoluciji, ljubavi prema kubanskom narodu, stojimo na raspolaganju ambasadi Republike Kube u našoj domovini.\nPoštovani Ministre, duboko smo uvereni da će Drustvo srpsko- kubanskog prijateljstva Beograd, Srpski komitet za oslobođenje Petorice kubanaca i Komunistička Partija i sa novim ambasadorom Vaše domovine u Republici Srbiji imati veliki podsticaj i nastaviti uspešnu saradnju.\nSa izrazima iskrenog prijateljstva i bratstva,\nDRUŠTVO SRPSKO- KUBANSKOG PRIJATELJSTVA,\nU Beogradu, 27 septembra 2013.


Ljekarska komora FBiH traži povećanje testiranja na korona virus\nLjudi u redu ispred bolnice u Sarajevu čekaju testiranje\nLjekarska komora Federacije Bosne i Hercegovine (FBiH) traži od Federalnog ministarstva zdravstva značajno povećanje ukupnog broja testiranih osoba u tom bh. entitetu, kao i proširenje kriterija za testiranje slučajeva sumnjivih na korona virus.\nU razgovoru za Radio Slobodna Evropa (RSE) predsjednik Ljekarske komore Federacije BiH Harun Drljević kaže da broj urađenih testova do sada 464 u Federaciji BiH izrazito nizak.\n"Kada se pogleda Evropa i Evropska unija, BiH je na dnu“, kaže Drljević te podsjeća na upozorenja Svjetske zdravstvene organizacije da se kroz testiranja dođe do zaraženih osoba.\nU Bosni i Hercegovini su do sada, kaže Drljević, bili 'uvezeni slučajevi' korona virusa. U ovom trenutku kreće takozvana lokalna transmisija i da se treba krenuti u ozbiljnije testiranje.\n"Mora se ozbiljnije krenuti sa testiranjem stanovništva. Do sada je bilo da se testiraju samo oni koji imaju akutno - resiratorni simptom, a bili su u konataktu sa nekim van granica BiH. Mi smo (ljekarska komora) na elektronskoj sjednici zaključili da bi trebalo da svi sa akutno - resiratorni simptomima budu testirani“, kaže Drljević.\nPredsjednik Ljekarske komore Federacije BiH podsjeća na praksu drugih zemalja Evropske unije takva da se testira puno šire i puno više i da se prioritetno testiraju zdravstveni radnici koji su najviše izloženi riziku.


Nacionalna Kancelarija Revizije uspešno završava sve revizije za Godišnje Finansijske Izveštaje 2019. godine - ZKA\nNacionalna Kancelarija Revizije uspešno završava sve revizije za Godišnje Finansijske Izveštaje 2019. godine\nRevizija javnih fondova ove godine je bila izazovna zbog uticaja pandemije Covid-19. Izravnavanje potreba za održavanje zdravlja revizora i paralelno primena mandata osiguranjem kvaliteta našeg rada prouzrokovale su kašnjenja u nekoliko pojedinačnih revizorskih izveštaja, ali zadovoljstvo nam je da uprkos teškim uslovima rada potvrđujemo da je Nacionalna Kancelarija Revizije danas završila Godišnji Izveštaj Revizije o Godišnjim Finansijskim Izveštajima Budžeta Republike Kosova za 2019. godinu i tako uspešno završena revizorska godina.\nOsim finansijske performanse Vlade, naši izveštaji su pružili dodatne informacije i o drugim oblastima vezanim za poslovanje javnih preduzeća, performansi rashoda javnih fondova (ekonomičnost, efektivnost i efikasnost), kao i sprovođenje procesa nabavki finansijskog izveštavanja.\nTokom izveštajne godine revidirali smo 95 budžetskih organizacija sa ukupnim budžetom od oko 2,5 milijardi, 14 javnih preduzeća uglavnom u oblasti telekomunikacije, snabdevanja vodom i tretiranjem otpada, 13 revizije performansi i 9 projekata finansiranih iz donatorskih fondova.\nPrilikom završetka revizijske godine, Generalni Revizor, Besnik Osmani, naglasio je da je primarni fokus našeg rada bile su procene kvaliteta finansijskog izveštavanja, dizajn i efektivnost sistema unutrašnje kontrole i usklađenost finansijskih transakcija sa pravosnažnim zakonima i propisima.\nKroz proces revizije ustanovili smo da postoji lakši napredak u oblasti finansijskog izveštavanja, ali najznačajniji nedostaci i slabosti i dalje ostaju u izvršnim aktivnostima budžeta gde mnogi kapitalni projekti započinju bez dovoljno sredstava, i zbog toga oni retko se završavaju na vreme, dok nadzor ne sprečava višestruka odstupanja od uslova navedenih u ugovorima.\nOvim povodom, posebno, od Vlade je zatraženo da ojača finansijsku disciplinu, jer su iznosi neizmirenih obaveza i potraživanja dostigli visoke cifre i nesumnjivo su glavni izazovi Vlade dok je registracija i upravljanje imovinom predstavljaju problem koji se ponavlja godinama, a napredak u ovoj oblasti je slab.\nPovodom kraja revizijske godine zahvaljujemo se revidiranim organizacijama na korektnoj saradnji u ovim uslovima pandemije i sa najvećom ocenom procenimo osoblje Nacionalne Kancelarije Revizije koji sa zalaganjem i profesionalizmom uspešno zaključili plan rada.\nNacionalna Kancelarija Revizije 15. septembra započinje novu revizijsku godinu i trenutno intenzivno radi na godišnjem planu rada 2020/2021.


Jedna ponuda na tenderu za FAP\nNaslovnica NAJNOVIJE Privreda Jedna ponuda na tenderu za FAP\nPriboj – Konzorcijum kompanija Tim konstrakšns investment iz Velike Britanije i Finkom kapital iz Ukrajine jedini je dostavio ponudu na tender za Fabriku automobila (FAP) iz Priboja u restrukturiranju, saopštila je danas Agencija za privatizacijiu.\nKako se navodi u saopštenju, na prvoj sjednici tenderske komisije, održanoj 6. juna, otvorena je kvalifikaciona dokumentacija jedinog ponuđača, a nakon analize, ukoliko ponuđač ispunjava uslove tendera biće otvoren i finansijski dio ponude.\nJavni poziv za prodaju 86,5 odsto ukupnog kapitala Fabrika automobila Priboju objavljen je 24. januara 2012. godine.\nUslov za učešće na tenderu bio je upalta depozita ili dostavljnanje licitacione garancije od 500.000 eura, kao i da se potencijalni kupci bave proizvodnjom ili prodajom autobusa, trolejbusa ili ostalih sličnih vrsta motornih vozila najmanje tri posljednje godine i čiji je prihod u 2010. godini bio najmanje 20 miliona eura.\nUslov za finansijske investitore je da su imali aktivu u 2010. godini veću od 25 miliona eura.\nPrethodna dva tendera za prodaju FAP-a bila su neuspješna. To preduzeće je nekada bilo najveći proizvođač privrednih vozila na Balkanu, a sada zapošljava 1.518 radnika.\nNa prvom tenderu, koji je krajem 2007. godine proglašen neuspješnim, tendersku dokumentaciju je otkupila češka kompanija “Tatra”, ali je odustala od dostavljanja ponude.\nDrugi tender je bio neuspješan jer je Agencija za privatizaciju odbacila zajedničku ponudu ukrajinskih kompanija “Ljvovski autobuski zavod” i LTD jer nisu ispuni obeveze iz ugovora o kupovini “Prve petoletke” iz Trstenika.


Usmeno prevođenje - Sudski tumač i Prevodi Beograd Agencija Flash\nPREVODI » Usmeno prevođenje\nUsmeno prevođenje u osnovi je umetnost parafraziranja - pervodilac sluša govornika na jednom jeziku, shvata sadržaj onoga što se govori, a zatim parafrazira njegovo ili njeno razumevanje značenja koristeći alate ciljnog jezika. Međutim, kao što se ne može nekome objasniti neka misao ako je niste u potpunosti razumeli, ne možete prevoditi ili tumačiti nešto bez poznavanja teme čiji se usmeni prevod vrši. Pri odabiru prevodioca za usmeni prevod, njegovo ili njeno stručno znanje o temi jednako je važno kao i njihovo iskustvo u usmenom prevođenju.\nPrevodilačka agencija FLASH nudi usluge konsekutivnog prevoda na preko 30 jezika. Uobičajeno korišćeni u postavkama jedan na jedan ili u malim grupama, naši konsekutivni prevodioci održavaju stroge standarde profesionalizma i poseduju izuzetne lingvističke i interpersonalne veštine kako bi olakšali interakciju između dva, a ponekad i više jezika.\nSimultano prevođenje se uglavnom koristi za velike konferencije ili sastanke i / ili okruženja u kojima su potrebna dva ili više jezika. Simultano prevođenje je mnogo složeniji i naporniji proces od konsekutivnog prevođenja. Prevodioci sede u izolovanoj kabini, slušaju glas preko slušalica i govore prevod u mikrofon, koji se bežično prenosi na slušalice koje nose članovi publike. Ponekad se naziva i interpretacija U.N. stila, a ova usluga zahteva obučene prevodioce i specijalizovanu opremu.\nPrevodilačka agencija FLASH za konferencijske usluge pruža sve što je potrebno da bi vaši poslovni sastanci bili uspešni, uključujući:\nUsluge tumačenja na licu mesta (simultano i konsekutivno)\nNaš glavni prioritet je da obezbedite da vaši sastanci teku glatko i ostvare svoje ciljeve.\nUsmeno prevođenje preko telefona\nPrevodilačka agencija FLASH pruža i usluge over-the-phone interpretacije (OPI) na više od 30 jezika, omogućavajući vam da savladate bilo koju jezičku barijeru u sekundi. Telefonske veze se mogu uspostaviti bilo gde i na bilo kojem uređaju s internet vezom, uključujući desktop i laptop računare, tablet uređaje i pametne telefone.


Radio TV Stara Pazova - Pripravnicima uručeni ugovori\nU zgradi opštine Stara Pazova danas su svečano uručeni ugovori o započinjanju pripravničkog statusa kao aktivna mera lokalnog akcionog plana zapošljavanja. Ugovore pripravnicima i njihovim poslodavcima uručio je Đorđe Radinović predsednik opštine Stara Pazova poželevši ovim mladim ljudima uspešan početak radnog veka. U okviru ovog programa lokalna samouprava subvencioniše zarade u iznosu od 23.000 dinara. Radni odnos sa statusom pripravnika može trajati najduže 12 meseci. Konačan cilj ovog programa opštine je pomoć u osposobljavanju kadrova za sticanje praktičnih znanja i samostalni rad u struci. Uručivanju ugovora pored pripravnika i njihovih poslodavaca prisustvovali su i Suzana Ilić, načelnica opštinskog Odeljenja za privredu, Milenko Vučinović, predsednik lokalnog saveta za zapošljavanje i Radmila Jadranski, direktorka Nacionalne službe za zapošljavanje.


RS: Mnoštvo problema u izvođenju studijskih programa – STUDOMAT.ba\n“Youth Reconciliation Ambassadors”: Korak do pomirenja\nPeto međunarodno takmičenje u pisanju eseja\nRS: Mnoštvo problema u izvođenju studijskih programa\nNedovoljan broj profesora, posebno asistenata u stalnom radnom odnosu, nedovoljna mobilnost nastavnog osoblja, te nedovoljno naučno-istraživačkog rada neki su od zajedničkih problema koje su pokazale dosadašnje analize kvaliteta rada visokoškolskih ustanova u RS.\nAnalizom dokumentacije, te posjetom ustanovama uočeno je da se u izvođenju studijskih programa javljaju slični problemi, među kojima su i nedovoljno razvijena metodologija ECTS bodova, nejasne i nerazvijene metode planiranja ispitnih rokova, neadekvatno predstavljene kompetencije, ishodi učenja, te problemi u definisanju izlaznih profila studijskih programa, navode “Nezavisne”.\n“Agencija za akreditaciju visokoškolskih ustanova Republike Srpske predložiće nadležnim obrazovnim vlastima izmjene i dopune zakonskih rješenja koja se odnose na ove oblasti, a visokoškolskim ustanovama programe obuke odgovornog osoblja da bi razvijali kompetencije za efikasno uspostavljanje i razvoj sistema internog obezbjeđenja kvaliteta”, navodi se u godišnjem izvještaju u radu Agencije za akreditaciju visokoškolskih ustanova RS.\nU izvještaju se dodaje da Agencija namjerava posebnu pažnju da posveti definisanju naknadnih aktivnosti koje će ustanove koje dobiju akreditaciju morati da provode, kao i druge preporuke za otklanjanje uočenih nedostataka u radu visokoškolskih ustanova u RS.\nPrve akreditacije visokoškolskim ustanovama trebalo bi da budu izdate krajem januara ili početkom februara ove godine.\nAkreditacije će biti izdavane na period od pet godina, a uslovi koje treba da ispune visokoškolske ustanove definisani su evropskim standardima u ovoj oblasti, koji su vezani za procedure uspostavljanja studijskih programa, postupak ocjenjivanja i rada sa studentima, kadrovskih, prostornih i drugih resursa u vezi sa obezbjeđivanjem kvaliteta rada visokoškolskih ustanova, kao i međunarodnom saradnjom i naučno-istraživačkim radom u visokoškolskim ustanovama.\nAkreditacija, odnosno proces i potvrda osiguranja kvaliteta na nekoj visokoškolskoj ustanovi, predviđena je Bolonjskom deklaracijom koju je BiH potpisala 2003. godine, a koja se u RS primjenjuje od 2006. godine.\nSmatra se da je akreditacija prvi, najvažniji segment procesa priznavanja diploma, jer evropske institucije, poslodavci, visokoškolske ustanove u prvom koraku priznavanja diploma vrše uvid u registar akreditovanih visokoškolskih ustanova.\nOd ukupno 21 visokoškolske ustanove na prostoru RS, prijave za akreditaciju podnijelo je osam visokoškolskih ustanova, a tri ili četiri visokoškolske ustanove pripremaju interne akte za taj postupak.


Otvoreni “Petrovdanski dani” - Glas Srpske\nSrna 07.07.2020 22:08\nSREBRENICA - U Srebrenici je večeras zvanično otvorena 24. memorijalna, duhovno-kulturna i humanitarno-sportska manifestacija “Petrovdanski dani” koja se nakon rata tradicionalno organizuje kao znak sjećanja na veliko srpsko stradanje u selima oko Srebrenice i Bratunca na Petrovdan 1992. godine i odavanja počasti nastradalima.\n“Srpski narod je slobodoljubiv i u svim ratovima se branio. Nikada nismo nikoga napadali i okrivljuju nas što se borimo za slobodu i pravdu od kojih nikada nećemo odustati”, poručio je Mlađenović.\nPredsjednik Organizacije porodica zarobljenih i poginulih boraca i nestalih civila Srebrenice Branimir Kojić rekao je da se “Petrovdanski dani” tradicionalno održavaju u znak sjećanja na srpske žrtve na Petrovdan 1992. godine u ovom kraju i da one ne smiju biti zaboravljene.\n“I ove godine manifestacija se održava pod istim sloganom, samo se mijenja broj ž28 godina od zločina bez kaznež, ali od istine i pravde nikada nećemo odustati”, poručio je Kojić.\nNakon otvaranja manifestacije u prisustvu manje od 50 posjetilaca, zbog poštovanja epidemioloških mjera, prikazan je dokumentarni film “Suze anđela” Snježane Brezo koji govori o stradanju dječaka Slobodana Stojanovića iz Kamenice kod Zvornika kojeg je svirepo ubila Elfeta Veseli, osuđena za to monstruozno ubistvo.\nProgram “Petrovdanskih dana” nastavlja se sutra kulturnim sadržajima jer su zbog sprečavanja širenja virusa korona sportski sadržaji ove godine izostavljeni iz programa manifestacije.\n“Petrovdanski dani” organizuju se u znak sjećanja i odavanja počasti za 69 srpskih žrtava poginulih na Petrovdan 1992. godine u selima u okolini Srebrenice i Bratunca i na sve srpske žrtve u posljednjem ratu.


DODIK NA UDARU OPOZICIJE I STRANACA: Procureo tajni plan za rušenje predsednika RS - Informer\nsputnjik/informer | 23. 11. 2015.\nDODIK NA UDARU OPOZICIJE I STRANACA: Procureo tajni plan za rušenje predsednika RS\nPredsednik Republike Srpske Milorad Dodik mogao bi se naći na udaru određenih snaga kojima nije po volji njegovo nastojanje da vodi politiku, pre svega, u interesu građana Srpske, piše "Sputnjik"\n"Sputnjik" je imao uvid u tajni plan delovanja opozicije Republike Srpske, dogovoren sa određenim međunarodnim centrima, s ciljem rušenja aktuelne vlasti u Srpskoj predvođene predsednikom Dodikom.\n- Plan bi sprovele članice opozicionog takozvanog Saveza za promene: Srpska demokratska stranka, Partija demokratskog progresa, Narodni demokratski pokret, koji inače čine vlast u zajedničkim organima BiH sa još nekim manjim partijama, pojedinim medijima i nevladinim organizacijama - ističe se u tekstu pod naslovom "Tajni plan za rušenje Dodika".\nPlan podrazumijeva svakodnevne žestoke napade na predsednika Republike Milorada Dodika koga, kako se ističe, "treba dodatno potpirivati i provocirati, uz permanentnu kriminalizaciju njegove ličnosti i stalne optužbe za navodno pokrivanje kriminalizovanih osoba".\nPrema planu za rušenje predsednik Srpske, treba ići i u permanentno recikliranje navodnih afera koje plasira jedna televizija iz Republike Srpske, neki portali iz Banjaluke i jedan deo federalnih medija, a u akciji rušenja aktuelne vlasti u Republici Srpskoj podršku će pružiti i pojedini mediji iz regiona, navodi "Sputnjik".\nDODIK ODGOVORIO NA OPTUŽBE: Inckovi izveštaji su "čista laž"!\nPlan rušenja vlasti u Republici Srpskoj podrazumijeva i stalne optužbe na račun Vlade Republike Srpske i premijera Željke Cvijanović, koju treba, piše u planu, "nastaviti optuživati i pritiskati direktnim diskreditacijama u vezi sa već poznatim snimkom i stalno plasirati u javnost o Cvijanovićevoj nesposobnosti i nekompetentnosti".\nU napadima na aktuelnu vlast u Republici Srpskoj u planu se apeluje na jednistvo opozicionih lidera takozvanog Saveza za promene predvođenog najodlučnijim za rušenje vlasti, liderom Srpske demokratske stranke Mladenom Bosićem, ističe "Sputnjik".\nU planu rušenja vlasti u Republici Srpskoj navodi se i da su za akciju opozicije u Republici Srpskoj obezbeđena "dodatna relevantna finansijska sredstva", kao i da decembar treba iskoristiti za jačanje ljudi iz Republike Srpske na pozicijama u BiH koji će zaoštravati retoriku prema vlasti u Republici Srpskoj.\nSvi angažovani na rušenju aktuelne vlasti u Republici Srpskoj treba da se drže dogovora Štaba i saveta instruktora, piše u planu, prenosi "Sputnjik".\nDODIK: Odnosi Srba i Bošnjaka su zauvek rešeni Dejtonskim sporazumom\n- Izgleda da je sa ovim planom opozicije u Republici Srpskoj i nekih međunarodnih centara upoznat i sam vrh Republike Srpske na šta navodi gostovanje Milorada Dodika na Radio-televiziji Republike Srpske 20. novembra, kada je rekao da je upoznat da postoji 'edukacija opozicije koju predvode mnogi strani centri, motivisana da bi se srušili osnovne vrednosti društva u Republici Srpskoj - ističe "Sputnjik".\nPortal podsjeća da je Dodik tada tvrdio da lider SDS Mladen Bosić i opozicija imaju ozbiljne namere da uruše Republiku Srpsku do mere da bude nemoguće poboljšati situaciju.\nU intervjuu koji je za "Sputnjik" dao prošle nedelje, predsednik Republike je rekao da mnoge iritira njegov stav da "živi u BiH zato što mora, a da je njegova ljubav Republika Srpska i Srbija".\nOn je tada naveo i da je izložen ozbiljnim pretnjama zbog nastojanja da sprovede referendum o Sudu i Tužilaštvu BiH, a da po tom pitanju "često od lokalnih političara čuje isto što i od stranaca".\nMilorad Dodik Republika Srpska opozicija rušenje\nCERACEMO SE JOS.Predsednice ova vasa izjava u vezi muslimana ne pije vode.Trebinci vas vole ali izgubili ste kompas odavno.Referendum i obecani trebinjski aerodrom jos vise u zraku.A ima jos nekih obecana a vrijeme curili curi.Upamet predsednice mi hocemo mi mozemo mi zelimo Republiku srpsku nezavisnu i samostalnu drzavu.


Teška saobraćajna nesreća kod Svrljiga, jedna osoba poginula u sanitetu | TIMOK PRESS\nNaslovna Hronika Teška saobraćajna nesreća kod Svrljiga, jedna osoba poginula u sanitetu\nJedna osoba je poginula, a petoro je povređeno u sudaru putničkog vozila i saniteta koji se dogodio u nedelju oko 15 sati kod svrljiškog sela Vrelo, potvrđeno je u niškoj policiji novinarima RTS-a.\nU nesreći koja se dogodila kada je u vozilo svrljiške Hitne pomoći udario putnički automobil marke „reno“ niških registarskih oznaka, stradala je 73-godišnja pacijentkinja koja je prevožena sanitetom.\nPovređena je i 55-godišnja žena, takođe iz saniteta, kao i 33-godišnji Knjaževčanin koji je upravljao „renoom“ i putnici iz tog automobila – dve žene i devetogodišnje dete.\nKako RTS saznaje u niškoj Hitnoj pomoći, dete je sa površinskim povredama prebačeno na Dečiju hiruršku kliniku.\nObavešteno je Osnovno javno tužilaštvo, a uzrok nesreće se utvrđuje.


Premijer Češke: "Nećemo da primimo ni jednog migranta, to je put ka paklu" - Jutarnji GLASnik\nBabiš je rekao da bi prihvatanje nekog od spasenih putnika bio „put ka paklu“ i da bi samo motivisao krijumčare ljudima da pokušaju da prevezu još više ljudi tim opasnim putem preko Sredozemlja.\n„Naša zemlja neće primiti nijednog migranta“, rekao je češki premijer. On je rekao da brodovima koji prevoze migrante treba zabraniti pristup.\n„Moramo pomoći migrantima u njihovim zemljama, van Evropske unije“, rekao je Babiš.\nOn je rekao da je Ženevska konvencija o izbeglicama iz 1951. godine bio odgovor na taj nesposobnost dogovora 1939. godine i da je taj dogovor i dalje „obavezujuća mera za našu čovečnost“.\nTagged ANDREJ BABIŠ, češka, MIGRANTI


Romantican set - otvarac i cep za vino ORION00433 - Idealno.rs\nPočetna / Erotika / Erotske igre i pokloni / Erotski pokloni / Romantican set - otvarac i cep za vino ORION00433\nRomantican set - otvarac i cep za vino ORION00433\nPonuda prodavnice srecniljudi za proizvod Romantican set - otvarac i cep za vino ORION00433. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Romantican set - otvarac i cep za vino ORION00433 i izberi najbolju. Erotski pokloni iz kategorije Erotske igre i pokloni je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Romantican set - otvarac i cep za vino ORION00433 i vidi da li ti odgovara ili pogledaj druge proizvode brenda CEP. Opis i tehnički podaci proizvoda Romantican set - otvarac i cep za vino ORION00433 se mogu razlikovati od onih u internet prodavnici u kojoj obavljaš kupovinu. Romantican set - otvarac i cep za vino ORION00433 je dostupan u prodavnici srecniljudi po ceni, koja je navedena pored svakog prodavca u meniju "Prodavnice".\nGarantne uslove za Romantican set - otvarac i cep za vino ORION00433 proveri u prodavnici u kojoj nameravaš da obaviš kupovinu. Slika za Romantican set - otvarac i cep za vino ORION00433 je simbolična, zato se pre kupovine u prodavnici uveri da je proizvod isti.\nRomantican set sa srcima - otvarac i cep za vino.


VojvodinaCafe - Sve više zahteva za državljanstvo Liberlanda\nVest objavljena: 21.04.2015 09:53\nProjekat Čeha Vita Jedličke, koji je na površini od sedam kvadratnih kilometara između Hrvatske i Srbije osnovao još nepriznatu fiktivnu državu Liberland, privukao je veliku pažnju s 1,3 miliona poseta sajtu za poslednja tri dana. Osnivač Liberlanda, Jedlička, saopštio je da je interesovanje građana za njegovu fiktivnu državu ogromno i da je primio oko 250.000 zahteva za njeno drzavljanstvo. Jedlička je dodao da su čak i diplomate širom sveta veoma radoznale kad je Liberland u pitanju.\n"Mislim da ćemo do kraja sedmice imati milion zahteva za državljanstvo", ocenio je Jedlička. Međutim, oni koji bi želeli da dobiju državljanstvo Liberlanda moraju da ispune visoke standarde - da poštuju druge ljude i njihove stavove, kao i ličnu imovinu, da nemaju krivične prijave niti da su zavedeni kao komunisti, nacisti ili pripadnici neke ekstremističke grupe, preneo je AFP. Jedlička je na površini od sedam kvadratnih kilometara izmedju Hrvatske i Srbije proglasio još nepriznatu fiktivnu državu pod nazivom Liberland i pozvao poštene ljude da mu se pridruže uz moto "živi i pusti druge da žive".\nNovu, a ujedno i najmanju balkansku državu Jedlička je proglasio 13. aprila na zapadnoj obali Dunava, nadomak Zmajevca u Hrvatskoj i Bačkog Monoštora u Srbiji. Jedlička objašnjava da je novu državu osnovao na "ničijoj zemlji", teritoriji na koju u posleratnoj atmosferi nisu polagale pravo ni Srbija i Hrvatska, navedeno je na zvaničnom vebsajtu nove države. "Cilj osnivača nove države jeste formiranje društva u kojem bi pošteni ljudi trebalo da prosperiraju bez neefikasnih državnih regulativa i taksi", kaže ovaj Čeh. Jedan od razloga za osnivanje Liberlanda je, kako navodi, i jačanje uticaja vladinih i nevladinih grupa u poslovanju i životima ljudi. Osnivači su inspirisani zemljama kao što su Monako, Lihtenštajn ili Hongkong, objašnjava Jedlička, kako stoji na sajtu Vikipedija. Tvorac "Slobodne Republike Liberland", koja ima svoj grb, ustav i zakone, prima zahteve za državljanstvo, pod uslovom da podnosioci nisu ekstremisti, neonacisti ili komunisti, kao ni zločinci. Liberland se ponosi ličnom i ekonomskom slobodom svojih gradjana, što je garantovano ustavom, koji značajno ograničava moć političara tako da oni ne mogu da se previše mešaju u slobode naroda, stoji na zvaničnom sajtu nove države. U Liberland se pozivaju ljudi koji poštuju druge ljude i njihova mišljenja, bez obzira na rasu, etničku pripadnost, orijantaciju ili veru, i koji poštuju privatno vlasništvo, koje je neprikosnoveno, a zahtev za državljanstvo se može poslati mejlom.


OD ULASKA U CEFTA IZVOZ POVEÆAN 20 ODSTO\nOD ULASKA U CEFTA IZVOZ POVEĆAN 20 ODSTO\nSrbija je, od potpisivanja CEFTA ugovora, povećala izvoz u zemlje te zone za više od 20 odsto, izjavio je danas direktor Biroa za regionalnu saradnju Privredne komore Srbije Milivoje Miletić.\n"Od našeg ukupnog izvoza u svet, Srbija u region zemalja izvozi ukupno 32,4 odsto, a kada je u pitanju uvoz od CEFTA regiona Srbija uvozi 7,7 odsto", rekao je Miletić za Televiziju B92.\nOn je kazao da "Srbija ukupno u regionu CEFTA zemalja ima suficit u razmeni što je izuzetno značajno i ukazuje da je to tržište na kome imamo određene prednosti i pogodnosti". Ukupan suficit za prvih deset meseci 2007, kada su u pitanju CEFTA-zemlje, je preko 1,163 milijardu dolara, a poznato je da Srbija u razmeni sa spoljnim svetom ima značajan deficit, kaže Miletić.\nSrbija je sporazum o Centralnoevropskoj zoni slobodne trgovine (CEFTA) potpisala krajem 2006. godine u Bukureštu, a on je stupio na snagu 1. januara 2007. godine. CEFTA pokriva tržište od preko 30 miliona potrošača.


Vlada Kontinentalu platila 19.000 evra po radnom mestu\nNedavna najava otvaranja Centra za istraživanje i razvoj nemačke kompanije Kontinental u kom bi trebalo da se zaposli 500 programera i inženjera, što je ocenjeno kao „skok uvis“ za srpsku ekonomijunije propratila još jedna važna informacija, a to je da su Nemci za ovu investiciju od države dobili subvenciju od 9,5 miliona evra što je čak 19.000 evra po zaposlenom.\nVojvođanski IKT klaster oglasio se ovim povodom sa dodatnom ponudom „Vojvođanski IKT klaster nudi Kontinentalu dodatnih 9,5 miliona evra ukoliko tih 500 radnih mesta popune ljudima koji pre toga nisu radili u nekoj IT firmi. Jer, to je definicija „novog radnog mesta“, zar ne?“.\nOni ističu da Kontinental na tržištu ne može da nađe tih 500 inženjera i da će morati da ih traži u postojećim kompanijama.\n„To dalje znači da neće biti otvaranja novih radnih mesta. Osim toga, sigurni smo da ova kompanija neće ni dobit zadržavati u Srbiji i da je poslovni model koji planiraju u suštini outsorsing. U „Centru za istraživanje i razvoj“ će se razvijati rešenja koja će matična kompanija prodavati na svetskom tržištu ne iz Srbije, već iz Nemačke ili neke druge lokacije na kojoj se registruje dobit i plaća porez. Država, dakle, iz džepa poreskih obveznika finansira efektivni odliv mozgova“, kaže se u saopštenju VOICT uz komentar da je „ovakav potez države nož u leđa domaćim IT kompanijama koje uspešno posluju i generišu profit za sebe i za našu državu“.\nU Ministarstvu privrede za Danas potvrđuju da podsticaji Kontinentalu iznose 9,5 miliona evra.\n„Investicionim projektom je planirano da kompanija uloži najmanje 3,71 miliona evra u osnovna sredstva, a pre svega u nabavku opreme i softverskih rešenja. Planirano je i zapošljavanje najmanje 500 novih lica na neodređeno vreme, od čega će 428 činiti inženjeri, a preostala 72 radnika će biti angažovana u upravi i administraciji. Procenat visokoobrazovanog kadra iznosiće 99 odsto. NJihove bruto zarade bi, na dvogodišnjem nivou, nakon dostizanja pune zaposlenosti, iznosile 26,4 miliona evra. Kompletna proizvodnja je planirana za izvoz“, kažu u Ministarstvu,\nKako dodaju, ovom investicijom Centar za istraživanje i razvoj u Novom Sadu postaje sastavni deo Kontinental korporacije, koja je drugi po veličini dobavljač u auto industriji u svetu.\n„U 2016. godini je korporacija ostvarila prodaju od 40,5 milijardi evra, a trenutno zapošljava više od 220.137 ljudi u 56 zemalja“, navode u Ministarstvu.\nU Luku Novi Sad biće uloženo 30 miliona evra


Radev skratio posetu Estoniji, otišao u samoizolaciju zbog kontakta sa zaraženim - Svet - Dnevni list Danas\nPočetna » Svet » Radev skratio posetu Estoniji, otišao u samoizolaciju zbog kontakta sa zaraženim\nBugarski predsednik Rumen Radev skratio je posetu Estoniji gde je morao da ode u samoizolaciju kada je čuo da je bio u kontaktu sa osobom zaraženom korona virusom u njegovoj zemlji, izjavila je njegova estonska koleginica.\n0Piše: Beta 20. oktobra 2020. 20.32 Izmenjeno: 23.24\nRumen Radev Foto: Wikipedia\n„Otkriveno je juće da je pre dolaska u Estoniju predsednik Radev bio u kontaktu sa osobom koja je testirana pozitivno na Kovid“, napisala je danas na Fejsbuku predsednica Kersti Kaljulaid.\nRadev je juče u Talinu prisustvovao konferenciji Inicijative tri mora, investicionom forumu centralne Evrope, uz šefove država Poljske i Estonije, i niko od njih nije nosio zaštitnu masku.\n„Čim nam je stigla vest sve potrebne mere su preduzete i bugarska delegacija se izolovala u hotelu“, dodala je estonska predsednica.\nRadev je trebalo danas i sutra da nastavi bilateralnu posetu Estoniji.\nPo povratku u Sofiju večeras on je rekao da je u „odlčnoj formi“ i da nema nikakve simptome bolesti, navodi se u saopštenju iz predsedništva. Radev je dodao da je imao negativan test na korona virus dva puta za nedelju dana.\nNešto pre toga bugarski ministar zdravlja Kostadin Angelov je rekao da će predsednik biti stavljen u karantin po povratku.\nRadev je bio u kontaktu sa šefom vazduhoplovnih snaga Dmitrijom Petrovim koji je testiran pozitivno na virus. Ministar odbrane Krasimir Karakačanov je otišao u samoizolaciju iz istog razloga.\nU Bugarskoj poslednjih nedelja znatno raste broj slučajeva zaraženih korona virusom. Mnoge bolnice u unutrašnjosti navode da su prepune i govore o nedostatku osoblja.\nBugarska, Korona virus, rumen radev, samoizolacija\nŠef SZO odlazi u samoizolaciju posle kontakta sa inficiranom osobom


NEVIĐENA ATRAKCIJA U SRBIJI: Кablar je idealan za ektremno planinarenje, evo šta kažu instruktori! (FOTO) | Serbiantimes.info\nOsim što je poznata kao mirno mesto, namenjeno najpre porodičnom odmoru, Ovčar Banja takođe može da bude raj za sve ljude koji vole ekstremne sportove. U ovoj još uvek nedovoljno otkrivenoj oazi alpinizam ima tradiciju dugu čak sedamdeset godina, a strme stene na Кablaru slične su onima na Alpima.\n“Ovde se nalazi blizu dve stotine penjačkih smerova. Oko 80 kilometara pešačkih i 40 kilometara biciklističkih staza i sve to nam daje mogućnosti da se bavimo raznim aktivnostima, alpinizam je jedan od njih. Pojedine stene su izuzetno zahtevne, od po 130 metara, vertikalnih delova, dosta ozbiljnih, tako da nas sve te težine mogu snaći kao i na nekim drugim planinama“, izjavio je za RINU instruktor Petar Šunderić iz Sportskog kluba „Armadilo“.\nMeđutim, da bi boravak u prirodi bio “uživanje a ne preživljavanje”, instruktor savetuje da svako ko hoće da se bavi nekim sportom u prirodi prvo treba dobro da se informiše. Početnicima savetuje oprez jer nije svaka stena pogodna za prve alpinističke korake.\n“Sa onima koji se penju prvi put idemo na prilagođene terene, koji sa sobom ne nose nikakvu opasnost. Idemo lagano korak, po korak i onda se posle prve avanture svi zaljube u ovaj sport i nastavljaju da se usavršavaju i idu na zahtevnije staze”, priča instruktor Šunderić i dodaje da je dobra volja najbitnija.\n“Svi koji imaju elana, entuzijazma i dovoljno hrabrosti mogu da se upuste u avanturu zvanu alpinizam. Zadovoljstvo kad osvojite neki vrh ne može da se opiše rečima, već to morate samo da doživite”, ističe ovaj iskusni alpinista.\nSportski klub „Armadilo“ postoji 15 godina, tokom kojih su njegovi članovi osvojili brojne nagrade na državnim i međunarodnim takmičnjima u zimksoj tehnici penjanja poznatijoj kao draj tuling.\n„Radili smo mnoge vežbe sa civilnom zaštitom, sektorom za vanredne situacije, vatrogascima, spasiocima. Nije nam teško da priteknemo u pomoć, uvek kad je to potrebno jer ipak mi mnogo dobro poznajemo planinu Кablar i sve njene opasnosti”, kaže Šunderić.\nDa Bog nije štedeo kad je delio prirodne lepote u ovom kraju slažu se i brojni turisti koji u Ovačarsko – kablarsku klisuru dolaze iz svih delova Srbije, ali i iz inostranstva.\n"Nema tog novca za koji bih mir u selu i rabadzijski posao menjao za kancelariju i posao u gradu“!\nRelated Topics:planinarenjePlanina Kablaralpinizam\nNAJLEPŠI POGLED U CELOJ SRBIJI: Sa ove planine vide se meandri Zapadne Morave i pola Šumadije (FOTO)


CarGo najavio veliki sastanak sa članovima, pa im otkazali salu\nBeta 17. maja 2019. 13:15\nDom kulture „Studentski grad“ otkazao je ranije ugovorenu salu Udruženju gradjana CarGo, saopštilo je danas to udruženje i istaklo da je razlog „očigledni pritisci koji su usledili prema rukovodstvu te institucije“.\n„U danu kada su taksisti najavili ‘otpor’ CarGo-u, mi smo to već osetili na svojoj koži. U samo jednom danu ostali smo bez ugovorene sale za veliki sastanak sa članovima udruženja, koji smo zakazali za nedelju, 19. maj. Ne verujemo u izgovore poput ‘preklapanja termina’. U te izgovore može da poveruje samo neko ko ne zna sa kakvim se problemima svakodnevno suočavamo“, istakao je predsednik Udruženja gradjana CarGo Aleksandar Vučić.\nOn je ocenio da „ovakva suptilna zabrana okupljanja, ne samo da predstavlja kršenje zakona, već i kršenje opštih načela ljudskih i gradhanskih prava, poput prava na okupljanje“ i dodaje da „ko god da je izvršio pritisak da do otkazivanja sale dodje, pokušao je da nas onemogući u javnom izražavanju stavova“.\nOn je zahvalio Centru za kulturu „Vlada Divljan“ koji će obezbediti salu za sastanak članova Udruženja CarGo.\nTo udruženje je, po rečima Vučića, „zbog straha za bezbednost članova“ obavestilo policiju o pedstoječme skupu i zatražilo njihovu zaštitu.\n„Mi se u ovom gradu više ne osećamo bezbedno. Taksisti žele da uvedu dvadesetčetvoročasovnu ‘stražu’ protiv nas i pozivaju na kontinuirana dežurstva i oduzimanje vozila našim članovima. Pritisci na CarGo se iz dana u dan ne smanjuju, već rastu“, izjavio je Vučić. On je dodao da će zato u nedelju CarGo održati veliki sastanak na kojem će „zajedno sa članovima doći do drugačijeg odgovora na nasilje i pritiske koje taksi kartel vrši nad institucijama i gradjanima Beograda“.


RSE: Srbija prekinula prenos električne energije na Kosovo | Radio Kosovska Mitrovica\nRSE: Srbija prekinula prenos električne energije na Kosovo\n15. December, 2020 20:11 |\nSrbija je odmah nakon početka nezavisnog rada kosovskog energetskog sistema zaustavila prenos 500 megavata električne energije koju je Kosovo uvozilo iz Srbije, rekao je za Radio slobodna Evropa, Nebih Zarići (Zariqi), član odbora Kosovskog prenosnog sistema i operatora tržišta električne energije (KOSTT).\nOvi megavati koje je Srbija blokirala, dodaje Zarići, nadomešteni su sporazumom postignutim između kosovskih vlasti i vlasti Severne Makedonije za snabdevanje iz energetskih kapaciteta ove zemlje.\n„Poznato je da je Srbija najveći proizvođač električne energije u regionu i sve zemlje u regionu delimično snabdeva Srbija. Kosovo ne pokriva svoje kapacitete za proizvodnju električne energije. Imali smo manjak od 500 megavata. Te megavate, do tog trenutka uzimali smo od Srbije i u trenutku stupanja na snagu ovog sporazuma, odnosno nezavisnosti kosovskog eneregetskog sistema, Srbija je prestala da doprema energiju Kosovu“.\n„Već smo sigurni u rad sa električnom energijom, tako da verujem da će ovih dana biti velike stabilnosti“, kaže Zarići i dodaje da je interkonektivni dalekovod od 400 kW sa Albanijom već uveden u sistem.\nOd ponedeljka (14. decembra) KOSTT deluje nezavisno i kontroliše energetske granice Kosova. Izlazak Kosova iz regulatornog bloka EMS (Srbija, Crna Gora i Severna Makedonija) i njegovo uključivanje u blok sa Albanijom predviđeno je bilo sporazumom između KOSTT i Evropske mreže operatora prenosnog sistema za energiju (ENTSO) od juna. Stupio je na snagu 29. septembra.\nTime je pušten u rad dalekovod Kosovo-Allbanija od 400 kW, poznat kao „energetski autoput Kosovo-Albanija“ – četiri godine nakon završetka njegove izgradnje.\nMinistarstvo ekonomije i zaštite životne sredine saopštilo je za RSE da će primena sporazuma sa ENTSO biti u fazi testiranja do 31. decembra i da su u tom pogledu angažovani svi akteri u energetskom sektoru.\nBivši ministar za ekonomski razvoj u kosovskoj vladi, Valjdrin Luka (Valdrin Lluka), kaže za Radio slobodna Evropa da će sada KOSTT prikupljati do tri miliiona evra godišnje za tarife koje dobija zbog cirkulacije energije na međunarodnom tržištu.\nMeđutim, Dardan Abazi, viši istraživač u Institutu za razvojnu politiku (INDEP) kaže za RSE da generalno gledano, ova nezavisnost kosovskog energetskog sistema ima pozitivne elemente, ali ne i sprovođenje sporazuma za Sever i da treba osigurati da je taj deo integrisan u kosovsko energetsko područje.\n„Bez političke volje i proširenja ovlašćenja u praksi kosovskih institucija u tom delu, ne očekujemo da ćemo imati potpunu primenu energetskog sporazuma i normalnu funckcionalnost energetskog sistema“, kaže Abazi.\nPre sticanja nezavisnosti kosovskog energetskog sistema, Srbija je više puta stvarala probleme sa raspodelom kapaciteta, kaže Nebih Zarići, član odbora KOSTT.\n„Srbija je, kada je to želela, pravila prepreke u onim kapacitetima koje smo uvozili, odnosno iz različitih zemalja koje su trgovci primenili kroz sistemske mreže Srbije“, kaže on.\nTakođe, građani koji žive u četiri opštine sa srpskom većinom na Severu Kosova, od završetka rata 1999. godine nisu plaćali račune za struju, kojom su se snabdevali sa Kosova, a po potrebi iz Srbije. Procenjuje se da se godišnje u ovim opštinama za struju potroši 12 milona evra.\nKosovo i Srbija su 2013. godine u okviru Briselskog dijaloga potpisali sporazum o energetici. Sporazum je predviđao formiranje nove kompanije u skladu sa kosovskim zakonskim okvirom, koja bi snabevala električnom energijom kupce u četiri opštine na Severu sa srpskom većinom.\nS tim u vezi, Zarići kaže da je srpska strana prihvatila u Briselu da formira lokalnu kompaniju u skladu sa uslovima i kosovskim zakonima, ali da takva kompanija nikada nije podnela zahtev za dobijanje licence.\nPrema njegovim rečima, sada će, nakon nezavisnosti energetskog sistema, sve nadležne institucije, Vlada, KOSTT, KEDS, moći lakše da pristupe Severu čak i kada je reč o naplati računa.\n„Trebalo bi još razgovarati u političkom aspektu, ali verujem da ćemo našim odmerenim pristupom na Severnom delu Kosova i uz KOSTT moći da stavimo taj deo Kosova pod kišobran“, kaže Zarići.


Iskusni fudbaler drugi put dolazi u Barselonu – Vesti iz srbije i sveta\nHome > Sport > Iskusni fudbaler drugi put dolazi u Barselonu\nIskusni fudbaler drugi put dolazi u Barselonu\nby Janko Vesic - November 12, 2021 026\nĆAVI se vratio u Barselonu, ali na mesto trenera. Već je krenuo u renoviranje tima, a prva akvizicija mogao bi da bude igrač sa kojim je nekada delio teren.\nKako piše španski “Sport” Dani Alves i katalonski klub dogovaraju detalje, a novi strateg tima sa “Nou Kampa” vidi iskusnog Brazilca u novom projektu.\nNavodi se da se čeka samo poslednji sastanak kluba i igrača, ali da neće biti nikakvih problema, jer Dani Alves baš želi da se vrati u Barselonu. To ne treba da čudi, posebno ako se zna šta je sve u bogatoj karijeru uradio igrajući za ovaj klub.\nKoliko je “Sport” uveren da će Alves pojačati Barselonu, pokazuje i podatak koji su izneli. Naime, oni idu toliko daleko da ističu da bi drugi debi za španskog giganta mogao da ima 20. novembra protiv Espanjola.\nIpak, treba sačekati i videti da li će najtrofejniji fudbaler u istoriji ponovo nositi dres Katalonaca.\nZVEZDA ČEKA LUČIĆA I TRINKIJERIJA: “Težak rival, pokazaće reakciju”\nSrpski košarkaš pružio još jednu brutalnu partiju\n“Rosoneri” nastavili trku za titulu, Specija iznenadila Napoli\nNovember 21, 2021 027\nDezember 6, 2021 Dezember 6, 2021 028


U organizaciji UD "Femina" okrugli sto "Uloga i značaj SOS servisa za lokalnu zajednicu" u Maloj sali SO S. Palanka 28. novembra\nCilj okruglog stola je da ukaže na ulogu i značaj SOS servisa za lokalne zajednice i konkretno SOS telefona koji u Smed. Palanci postoji od 2006. godine zahvaljujući Udruženju žena „Femina“.\nZakon o socijalnoj zaštiti (2011.) je među pružaoce usluga socijalne zaštite uvrstio i udruženja građana, a SOS telefone u jednu od usluga. Stoga, ovi servisi jesu komplementarni ostalim uslugama i predstavljaju podršku lokalnim sistemima socijalne zaštite. Šta sve podrazumevaju SOS servisi, kako rade, da li SOS telefoni, kojih trenutno ima 18 u različitim gradovima u Srbiji, imaju adekvatno mesto u svojim sredinama i da li su priznati kao društveno odgovorna aktivnost koja dobija dugoročnu podršku, samo su neka od aktuelnih pitanja.\nCilj okruglog stola je da ukaže na ulogu i značaj SOS servisa za lokalne zajednice i konkretno SOS telefona koji u Smed. Palanci postoji od 2006. godine zahvaljujući Udruženju žena „Femina“, jedinim SOS telefonom u Podunavskom okrugu, i na važnost saradnje sa institucijama u sistemu socijalne zaštite na rešavanju problema nasilja nad ženama, da prisutni razmene iskustva o međusobnoj saradnji i da se čuju mišljenja o tome kako predstavnici/ce različitih institucija vide SOS telefone i njihovu ulogu.


(Video) Branka Stamenković: Vlada Srbije krije od građana da je Er Srbija gubitaš - Dosta je bilo\nZamenica predsednika Dosta je bilo i narodna poslanica Branka Stamenković ocenila je danas da Vlada obmanjuje javnost i neodgovorno upravlja javnim finansijama kako bi “sačuvala obraz” pred građanima zbog svojih propalih projekata, kao što je Er Srbija.\n– Građani kao da žive u stripu Alan Ford u kojem se otima od siromašnih da bi se davalo bogatima, rekla je Stamenković novinarima u Parlamentu.\nOna je navela da je u izveštaju o poslovanju kompanije Er Srbija za 2017. godinu lažno prikazan profit od 16 miliona evra, jer je ta kompanija poslovala sa gubitkom od pet miliona evra. Stamenković je kazala da se izveštaja jasno vidi da je u tu kompaniju “upumpan” 21 milion evra državnih subvencija, koji je zaveden kao prihod.\n– Kada od 21 miliona evra subvencija oduzmete 16 miliona dobiti, dobijte da je minimalni gubitak pet miliona evra, rekla je poslanica.\nDodala je da je osim subvencije od 21 milion evra, Er Srbija prošle godine dobila i povoljan kredit od 14 miliona evra od Fonda za razvoj, ali je nejasno za koje namene.\n– Vlada Srbije obmanjuje gradjane i koristi subvencije da bi pokrila gubitke, kako bi lažno predstavila da kompanija ima kao bojagi rast, rekla je Branka Stamenković.\nPrema njenim rečima, indikativno je da je od 2013. Blada “upumpala” 250 miliona evra u Er Srbiju, a da putnici nisu dobili kvalitetnju uslugu i obećane nove Erbas avione.\nPodsetila je da je sadašnji ministar finansija Siniša Mali još 2012. godine kao član Nadzornog odbora te kompanije, najavio da država više neće davati subvencije Er Srbiji.\n– Mi poslanici znamo da nam je u budžetu za 2018. takođe planirano još subvencija, ne znamo tačan iznos, jer nismo u raspravi dobili procene koliko će one iznositi”, rekla je Branka Stamenković.\nKomentarišući vest da je menadžment Etihada, koji je većinski vlasnik kompanije, najavio da će ostati u Srbiji do kraja godine, ona je ocenila da je to kratkoročno obavezivanje jer, zapravo, “dižu ruke” svesni da posle pet godina postojanja nema profitabilnosti.\n– Ovo je još jedan primer neodgovornog partijskog urpravljanaj državom. Umesto da se ova vlast postara da najvažnije institucije vode najsposobniji i najstučniji, prioritet ove vlasti je partijska lojalnost na uštrb stručnosti, rekla je ona.\nBranka Stamenković je ocenila i da penzioneri podnose najveću žrtvu fiskalne konsolidacije od kojih je protivustavno uzeto 180 miliona evra.\n– Ta žrtva bi bila razumljiva da se uložilo u zdravstvno i obrazovanje, da se podstakne privredni rast, ali taj novac se baca inostranim kompanijama bi vlada sačuvala obraz pred tom javnošću, a takvo upravljanje javnim finansijama je izuzetno neodgovorno, rekla je poslanica DJB.\nOznakeBranka Stamenković Er Srbija Etihad Jorgovanka Tabaković Naslovna-traka Naslovna-centar


TASS: Austrijska ministarka i dalje se protivi embargu na ruski gas - Svet - Dnevni list Danas\nPočetna » Svet » TASS: Austrijska ministarka i dalje se protivi embargu na ruski gas\nAustrija se i dalje protivi ideji embarga na ruski gas, jer bi taj potez bio crvena linija za tu državu, rekla je danas ministarka za digitalizaciju i privredu Margaret Šrambek.\n„Embargo na gas je jasna crvena linija za Austriju“, rekla je Šrambek i dodala da postoji jasno „ne“ i Austrije i Nemačke, jer bi takav embargo doneo više štete nego koristi, prenosi TASS.\nMinistarka je predložila da EU pribegne ekološki prihvatljivim metodama za proizvodnju prirodnog gasa i istakla da će srednjoročno biti potrebna nova partnerstva, na primer sa Saudijskom Arabijom, za projekte solarne i vodonične energije.\nGeneralni direktor austrijske naftne i gasne kompanije OMV Alfred Štern rekao je ranije da zemlje EU nisu spremne za embargo na isporuke ruskog gasa i ukazao da bi to imalo teške posledice po evropsku ekonomiju.\nEvropska komisija predlože mere za postepeno ukidanje ruske nafte u okviru šeste runde sankcija toj zemlji.\nAustrijaMargaret ŠrambekRat u UkrajiniRusijaruski gasSankcije RusijiSukob Ukrajine i RusijeBeč\nPolitika • 19.06.2022. 17:10\nBiber: Vučić se i dalje nada da će moći da izbegne uvođenje sankcija Rusiji\nSvet • 01.06.2022. 17:08\nPeskov: Embargo EU na rusku naftu uticaće negativno na celokupno energetsko tržište